sagorsarker/bangla-wikipedia huggingface dataset:
বেথুয়াডহরী বন্যপ্রাণ অভয়ারণ্য

বেথুয়াডহরী বন্যপ্রাণ অভয়ারণ্য (), হচ্ছে ভারতের পশ্চিমবঙ্গের নদিয়া জেলায় অবস্থিত একটি অভয়ারণ্য। ১৯৫৮-৫৯ সালে এই বনভূমির সৃজনকাজ শুরু হয়। ১৯৮০ সালে সরকারিভাবে বন্যপ্রাণ অভয়ারণ্য হিসেবে ঘোষিত হয়। এর মোট আয়তন ১.২১ বর্গকিমি।
বেথুয়াডহরী অভয়ারণ্যটি ১২ নং জাতীয় সড়কের পাশে বেথুয়াডহরী শহরের সন্নিকটে অবস্থিত। শিয়ালদহ-লালগোলা লাইনে বেথুয়াডহরী রেলওয়ে স্টেশন থেকেও এই স্থানে যাওয়া যায়।
এখানে চিত্রা হরিণ, বেজী, খরগোশ দেখা যায়। সরীসৃপদের ভেতরে দেখা যায় অজগর, গুই সাপ এবং ঘড়িয়াল।
চাপড়ামারি বন্যপ্রাণী অভয়ারণ্য

চাপড়ামারি বন্যপ্রাণী অভয়ারণ্য ভারতের পশ্চিমবঙ্গ রাজ্যের জলপাইগুড়ি জেলায় অবস্থিত একটি বন্যপ্রাণী অভয়ারণ্য। ১৯৭৬ সালে এটি অভয়ারণ্য হিসেবে পরিচিতি লাভ করে। এটি গোরুমারা জাতীয় উদ্যানের পাশে অবস্থিত। এটি ভারতের পশ্চিমবঙ্গের উত্তরাংশের চালসা এবং লাটাগুড়ি থেকে ৩০ কিমি দূরে অবস্থিত। এবং এই অভয়ারণ্যের মোট আয়তন ৯৬০ হেক্টর। মূর্তি ও জলঢাকা নদীতে পাওয়া চাপড়া মাছের নাম থেকে এসেছে চাপড়ামারি নাম। যদিও বর্তমানে এই মাছ অবলুপ্ত।
এখানে এশীয় হাতি, বন্য বরাহ, সম্বর হরিণ, চিতাবাঘ ও বাংলা বাঘ দেখা যায়।
এই অভয়ারণ্যের উপর দিয়ে নিউ জলপাইগুড়ি-আলিপুরদুয়ার-শামুকতলা রোড লাইন গেছে, যা শিলিগুড়ি, মালবাজার ও আলিপুরদুয়ারকে যুক্ত রাখে। একাধিক দুর্ঘটনায় হাতিদের মৃত্যু হয়েছে। ৮ ফেব্রুয়ারি ২০০২-এ শিলিগুড়ি–আলিপুরদুয়ার ইন্টারসিটি এক্সপ্রেস ট্রেন এক মহিলা হাতিকে মেরে দিয়েছিল ও দুটি দাঁতাল হাতিকে আহত করেছিল। ২০১০ সালে বিন্নাগুড়ির কাছে এক মালবাহী ট্রেন দ্বারা সাত হাতির মৃত্যুর ফলে ভারতীয় রেল ট্রেনদের জন্য গতিবেগ বরাদ্দ করেছিল।
১৩ নভেম্বর ২০১৩-এ প্রায় ১৭:৪০-এ আসামগামী উদয়পুর সিটি–কামাখ্যা কবিগুরু এক্সপ্রেস (১৯৭০৯) প্রায় বেগে জলঢাকা নদীর সেতুর কাছে এসেছিল এবং ৪০–৫০ জন ভারতীয় হাতির এক পালের সঙ্গে ধাক্কা খেয়েছিল। এর ফলে পাঁচজন বয়স্ক হাতি ও দুজন হাতিশিশুর মৃত্যু হয়েছিল এবং অন্যান্য দশজন হাতি আহত হয়েছিল। বেঁচে যাওয়া হাতি প্রথমে পালিয়েছিল কিন্তু পরে ঐ দুর্ঘটনাস্থলে ফিরে এসেছিল এবং সেখানে ততক্ষণ ছিল যতক্ষণ না আধিকারিকদের দ্বারা তাদের সরিয়ে দেওয়া হয়েছিল।
এই দুর্ঘটনাকে সাম্প্রতিক ইতিহাসে সবচেয়ে মর্মান্তিক বলে অভিহিত করা হয়েছে। আধিকারিকগণ এর কারণের জন্য তদন্ত শুরু করার পরিকল্পনা নিয়েছিলেন। সংঘর্ষের সময় সময় ট্রেনের গতিবেগ বরাদ্দ গতিবেগের চেয়ে দ্বিগুণ ছিল এবং এটি দুর্ঘটনার অন্যতম সম্ভাব্য অবদান। তৎকালীন রেল প্রতিমন্ত্রী অধীর রঞ্জন চৌধুরী বলেছিলেন যে দুর্ঘটনাটি চিহ্নিত হাতিদের করিডোরের বাইরে ঘটেছে এবং বন্যপ্রাণীর সুরক্ষার দায়িত্ব রাজ্য সরকারের, রেল আধিকারিকদের নয়।
পলি শ্যানন

পলি শ্যানন (জন্ম: সেপ্টেম্বর ১, ১৯৭৩) হলেন কানাডীয় অভিনেত্রী তিনি অধিক পরিচত ২০০২ সালের ছোট টেলিভিশন সিরিজ মারগারেট টেরিডিও এ তার চিত্রাঙ্কন অভিনয়ের জন্য। "তরুদেয়াউ", একটি চলচ্চিত্রে অভিনয় করেছেন।যে চলচ্চিত্র কানাডার প্রধানমন্ত্রী পিয়েরে তরুদেউ কে নিয়ে।
পলি শ্যানন ১৯৭৩ সালে কিংস্টোন, ওনতারিও তে জন্মগ্রহণ করেছে এবং অ্যালমার, কুয়েবক এ বড় হয়েছে। তার মাইকেল শ্যানন ছিলেন ডাক্তার।তিনি কানাডার স্বাস্থ্য কেন্দ্রের অনেক বড় পদে দায়িত্ব পালন করেছেন।তিনি রোগ নিয়ন্ত্রণ পরীক্ষাগারের সাধারণ পরিচালক ছিলেন। তার মা, মেরি ম্যাকি-স্মীথ, ছিলেন শিশুদের চলচ্চিত্রের চিত্রনাট্যকার। ১৩ বছর বয়সে শিশুদের চলচ্চিত্রে শিশু হিসেবে অভিনয় করেছেন।তারপরে শ্যানন মডেল হয়।তিনি মডেল হিসেবে নিউ ইর্য়ক, লন্ডন, এবং টোকিওতে নিয়োগ হন।
চাক ভাষা

চাক হচ্ছে চীনা-তিব্বতি ভাষাগোষ্ঠীর সাল শাখার অন্তর্গত একটি ভাষা। বার্মা এবং বাংলাদেশ এর পার্বত্য চট্টগ্রামে এই ভাষায় কথা বলা হয়। চাক ভাষার একাধিক কথ্যরূপ বিদ্যমান। কাদো, কানান ইত্যাদি। আন্দ্রো এবং সেংমাই উপভাষাদ্বয় বিলুপ্তির পথে। এই ভাষায় কথা বলা লোক গুলো এখন মৈতৈ ভাষায় কথা বলে। কাদো/কানান ভাষী লোকেরা বার্মিজ এবং চাকমা বাংলায় কথা বলে। প্রাচীন পিয়ু ভাষা এই ভাষা থেকেই উৎপত্তি লাভ করেছিলো।
চাক জনগোষ্ঠী যে ভাষায় কথা বলে, সেটি চাক ভাষা নামে পরিচিত। এ ভাষা চীনা-তিব্বতি পরিবারের সদস্য। জর্জ গ্রিয়ারসনের মতে, মণিপুরের আন্দো, সেংমাই এবং বাইরেল উপভাষার সঙ্গে চাক ভাষার সাদৃশ্য রয়েছে। যদিও কেউ কেউ এটিকে অশনাক্ত ভাষারূপে চিহ্নিত করেছেন। চাক মূলত টোনাল বা সুরপ্রধান ভাষা। এই ভাষার বাক্য গঠন বাংলার মতোই। অর্থাৎ কর্তা-কর্ম-ক্রিয়া। যেমন: বাংলা 'আমি ভাত খাই', চাক ভাষায় 'ঙা পুক সেহে'। বাংলার সাথে চাক ভাষার আরো কিছু মিল আছে। বাংলার মতো চাক ভাষাতেও বহুবচনে 'রা' প্রত্যয় যুক্ত হয়। বর্তমানে দৈনন্দিন ব্যবহারের পাশাপাশি চাক ভাষায় সাহিত্য চর্চাও হচ্ছে।
মহানন্দা বন্যপ্রাণী অভয়ারণ্য

মহানন্দা বন্যপ্রাণ অভয়ারণ্য হিমালয়ের পাদদেশে তিস্তা এবং মহানন্দা নদীর মাঝখানে অবস্থিত।
এটি ভারতের পশ্চিমবঙ্গ রাজ্যের দার্জিলিং জেলায় অবস্থিত একটি বন্যপ্রাণ অভয়ারণ্য। ১৯৪৯ সালে এটি অভয়ারণ্য হিসেবে প্রথম সরকারিভাবে ঘোষিত হয়। এর মোট আয়তন ১২৭ বর্গকিমি। সমগ্র বনাঞ্চলের শতকরা ৬০ ভাগ পার্বত্যভূমি এবং অবশিষ্ট অংশ সমতল। এই অভয়ারণ্যের উচ্চতা ১৫০ মিটার থেকে ১৩০০ মিটার পর্যন্ত।
এখানে এশীয় হাতি, দেশি বন শুকর, সম্বর হরিণ, চিতাবাঘ, পাহাড়ি কালো ভাল্লুক ও বেঙ্গল টাইগার দেখা যায়।
কসবা তাপবিদ্যুৎ কেন্দ্র

কসবা তাপবিদ্যুৎ কেন্দ্র হল ভারতের পশ্চিমবঙ্গ রাজ্যের রাজধানী কলকাতা শহরের কসবা অঞ্চলে অবস্থিত একটি গ্যাস চালিত তাপবিদ্যুৎ কেন্দ্র। এই কেন্দ্রটি সিইএসসি লিমিটেড কর্তৃক পরিচালিত হয়।
এই তাপবিদ্যুৎ কেন্দ্রটির বিদ্যুৎ উৎপাদন ক্ষমতা ৪০ মেগাওয়াট (২X২০ মেগাওয়াট গ্যাস টারবাইন)।
দক্ষিণ তাপবিদ্যুৎ কেন্দ্র

দক্ষিণ তাপবিদ্যুৎ কেন্দ্র হল ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি কয়লা-চালিত তাপবিদ্যুৎ কেন্দ্র। এই কেন্দ্রটি সিইএসসি লিমিটেড কর্তৃক পরিচালিত হয়।
এই তাপবিদ্যুৎ কেন্দ্রটির বিদ্যুৎ উৎপাদন ক্ষমতা ১৩৫ মেগাবাইট (২X৬৭.৫ মেগাবাইট)। ১৯৯০ সালে এই কেন্দ্রটি সম্পূর্ণ কার্যকরী হয়।
টিটাগড় তাপবিদ্যুৎ কেন্দ্র

টিটাগড় তাপবিদ্যুৎ কেন্দ্র হল ভারতের পশ্চিমবঙ্গ রাজ্যের উত্তর চব্বিশ পরগনা জেলার টিটাগড় শহরে অবস্থিত একটি কয়লা-চালিত তাপবিদ্যুৎ কেন্দ্র। এই কেন্দ্রটি সিইএসসি লিমিটেড কর্তৃক পরিচালিত হয়।
এই তাপবিদ্যুৎ কেন্দ্রটির বিদ্যুৎ উৎপাদন ক্ষমতা ২৪০ মেগাবাইট (৪X৬০ মেগাবাইট)। এই কেন্দ্রটি সম্পূর্ণ কার্যকরী হয় ১৯৮৩ সালে।
লোথিয়ান দ্বীপ বন্যপ্রাণী অভয়ারণ্য

লোথিয়ান দ্বীপ বন্যপ্রাণী অভয়ারণ্য হল ভারতের পশ্চিমবঙ্গ রাজ্যের দক্ষিণ ২৪ পরগনা জেলায় অবস্থিত একটি বন্যপ্রাণী অভয়ারণ্য। বঙ্গোপসাগরের কাছে সপ্তমুখী নদীর মোহনায় এই দ্বীপটি অবস্থিত। ১৯৪৮ সালে এই বনাঞ্চলটি প্রথম অভয়ারণ্য হিসেবে বিজ্ঞাপিত হয় এবং ১৯৭৬ সালে তা পুনরায় ঘোষিত হয়। এই অভয়ারণ্যটি সুন্দরবন ব-দ্বীপের অংশবিশেষ। 
এখানে চিত্রা হরিণ, জলপাইরঙা সামুদ্রিক কচ্ছপ, বনবিড়াল, লাল বাঁদর, নোনা জলের কুমির ইত্যাদি দেখা যায়।
ব্যবহারকারী ইন্টারফেস

ব্যবহারকারী ইন্টারফেস (ইংরেজি: User Interface) হলো শিল্পসংক্রান্ত নকশায় মানব-মেশিন মিথস্ক্রিয়া ক্ষেত্রে একটি ব্যবস্থা যেখানে ব্যবহারকারী ও মেশিন পারস্পরিক মিথস্ক্রিয়া চালায়। এই মিথস্ক্রিয়ার উদ্দেশ্য হলো মেশিনের কার্যকর পরিচালনা এবং নিয়ন্ত্রণ মানব পক্ষ থেকে যখন একই সময়ে মেশিন বিভিন্ন তথ্য দেখানোর মাধ্যমে কার্য পরিচালনায় সিদ্ধান্ত নিতে সহায়তা করে। ব্যবহারকারী ইন্টারফেসের বিশাল ধারণার উদাহরণ হলো- কম্পিউটার অপারেটিং সিস্টেম, হস্তচালিত যন্ত্রপাতি, ভারী যন্ত্রপাতি পরিচালনা নিয়ন্ত্রণ এবং প্রক্রিয়াকরণ নিয়ন্ত্রণ। নকশার বিষয়টি বিবেচ্য হয় যখন ব্যবহারকারী ইন্টারফেসটিতে শ্রমিকের কর্ম দক্ষতা এবং মনস্তাত্ত্বিক বিষয়াদি থাকে বা এগুলোর সাথে সম্পর্কিত হয়।
সাধারণত, ব্যবহারকারী ইন্টারফেসের নকশার উদ্দেশ্য হল একটি এমন ব্যবহারকারী ইন্টারফেস উৎপাদন করা যা ব্যবহার করতে গেলে আত্ম ব্যাখ্যাকারী, কার্যকর এবং উপভোগ্য (ব্যবহারকারী বান্ধব) এবং লক্ষ্য অর্জনের সহায়ক। এর মানে হলো পরিচালনাকারী ব্যক্তিকে কম ইনপুট দিতে হয় চাহিদাকৃত আউটপুট পাওয়ার জন্য এবং মেশিন মানুষ চায় না এমন আউটপুট কমায়।
ইউজার ইন্টারফেস একটি হিউম্যান মেশিন ইন্টারফেস (HMI) সহ এক বা একাধিক স্তর নিয়ে গঠিত হয়। সেখানে মেশিনে ইনপুট দেবার জন্য বাস্তবিক ইন্টারফেস মেশিনের কাজ হল দুরকম - ১. ইনপুট হার্ডওয়্যার যেমন: কীবোর্ড, মাউস, বা গেম প্যাড ইত্যাদির মাধ্যমে ব্যবহারকারী নির্দেশ প্রদাণ করতে পারে এবং ২. আউটপুট হার্ডওয়্যার যেমন কম্পিউটার মনিটর, স্পিকার, এবং মুদ্রণযন্ত্র ইত্যাদির মাধ্যমে মেশিনের প্রসেসকৃত ডেটার ফলাফল মানুষ দেখতে পারে। যে যন্ত্র দিয়ে হিউম্যান মেশিন ইন্টারফেস (HMI) কার্যকর করা হয় তাকে হিউম্যান ইন্টারফেস ডিভাইস (HID) বলা হয়। মানুষ এবং মেশিন ইন্টারফেসের অপর নাম হল ম্যান-মেশিন ইন্টারফেস (MMI) এবং কম্পিউটার মেশিনের বেলায় ডাকা হয় হিউম্যান কম্পিউটার ইন্টারফেস। অতিরিক্ত ব্যবহারকারী ইন্টারফেস স্তর ব্যবহার করে এক বা একাধিক মানুষের ইন্দ্রীয় গ্রাহ্য যোগাযোগ মেশিনের সাথে করতে পারা যায়: স্পর্শ, চাক্ষুষ দর্শন (দৃষ্টিশক্তি), শ্রবণের মাধ্যমে (শব্দ), ঘ্রাণের মাধ্যমে (গন্ধ), স্থির বা সাম্য অবস্থার মাধ্যমে (ভারসাম্য) এবং স্বাদের মাধ্যমে।
ডিরেক্টরি (কম্পিউটিং)

কম্পিউটিংয়ে একটি ডিরেক্টরি হল একটি ফাইল সিস্টেম সুবিন্যস্ত তালিকার গঠন যা অন্যান্য কম্পিউটার ফাইলগুলোর তথ্য সূত্র রাখে এবং অন্যান্য কম্পিউটার ডিরেক্টরিরও। অনেক কম্পিউটারেই ডিরেক্টরিকে ফোল্ডার"', ক্যাটালগ হিসেবে চিনে থাকে যেমন ক্যাটালগ ব্যবহৃত হল অ্যাপল ২, কমোডর ১২৮ এবং অন্যান্য আরো কয়েকটি আগের হোম কম্পিউটারে ডিস্কের বিষয়াদি দেখার কমান্ড হিসেবে। এই সব ডসে ব্যবহৃত ফাইল সিস্টেমে পর্যায়ক্রমিকভাবে ডিরেক্টরি বা ড্রয়ার দেখানো সমর্থন করত না।
একই রকম ফাইল একটি ডিরেক্টরিতে রাখার মাধ্যমে সংরক্ষিত ফাইলগুলো সাজানো হয়। একটি পর্যায়ক্রমিক ফাইল সিস্টেমে (গাছের শাখার মত) একটি ডিরেক্টরি অন্য একটি ডিরেক্টরিতে রাখা যায় বা ধারণ করা যায় যাকে সাবডিরেক্টরি বা শাখা ডিরেক্টরি বলে। পেরেন্ট এবং চাইল্ড সংজ্ঞা দুটি ব্যবহার করা হয় এই রকম সাবডিরেক্টরি সম্পর্ক বোঝাতে। উদাহরণসরূপ- "ক" ফোল্ডারের মধ্যে "গ" নামক কোন ফোল্ডার বা ডিরেক্টরি থাকলে "ক" ফোল্ডার বা ডিরেক্টরিকে বলা হবে পেরেন্ট এবং "গ" কে বলা হবে চাইল্ড। কিন্তু একেবারে উপরে যে ডিরেক্টরি থাকে (যার উপর আর কোন ডিরেক্টরি নেই) তাকে বলা হয় রুট ডিরেক্টরি।
অর্জুন কুমারস্বামী

অর্জুন কুমারস্বামী (তামিল: அர்ஜூன் குமாரசுவாமி) যিনি অর্জুন হিসেবেও পরিচিত, হলেন একজন ব্রিটিশ গায়ক, সঙ্গীতলেখক, রের্কড প্রযোজক এবং অভিনেতা। তিনি শ্রীলঙ্কার কলম্বোতে জন্মগ্রহণ করেছিলেন।
কম্পিউটার ফাইল

একটি কম্পিউটার ফাইল হল একটি তথ্য সংরক্ষণের সম্পদ যা কম্পিউটার প্রোগ্রামের নিকট গ্রহণযোগ্য এবং সাধারণত টেকসই স্টোরেজ ভিত্তিক। একটি ফাইল "টেকসই" হয় এই অর্থে যে এটি অন্য কম্পিউটারের প্রোগ্রামগুলোতেও চালানো একবার তৈরি ও নির্বাহ করার পর। কম্পিউটার ফাইল কাগজের দলিলপত্রাদির বর্তমান প্রতিমূর্তি যা আগে অফিস এবং লাইব্রেরি রাখা হত। আর এখান থেকেই সংজ্ঞাটির উদ্ভব হয়েছে।
মোগলমারি

মোগলমারি হল ভারতের পশ্চিমবঙ্গ রাজ্যের পশ্চিম মেদিনীপুর জেলায় অবস্থিত একটি গ্রাম ও পুরাতাত্ত্বিক খনন কেন্দ্র। কলকাতা বিশ্ববিদ্যালয়ের অধ্যাপক অশোক দত্তের নেতৃত্বে ২০০২-০৩ সালে এখানে খননকার্য শুরু হয় এবং ষষ্ঠ-দ্বাদশ শতাব্দীর একটি বৌদ্ধ মঠ আবিষ্কৃত হয়। রাজ্য পুরাতত্ত্ব অধিকরণের অধীনে ২০১৩ সালের নভেম্বর মাসে বিস্তারিতভারে আরেকটি খনকার্য চালানো হয়। এই খননকার্যের ফলে বেশ কিছু সামগ্রী ও ছয়টি ট্যাবলেট পাওয়া যায়।
কলকাতা বিশ্ববিদ্যালয়ের পুরাতত্ত্ব বিভাগের অধ্যাপক অশোক দত্তের নেতৃত্বে একদল পুরাত্ত্বিক ২০০৩ সালে মোগলমারিতে প্রথম খননকার্য শুরু করেন। ২০০৩-০৪ সালে খননকার্যের প্রথম পর্যায় মোগলমারি গ্রামের দুটি জায়গাকে খননের জন্য বেছে নেওয়া হয়। প্রথম জায়গাটির নাম দেওয়া হয়েছিল এমজিএম১। ইঁটের এই ঢিপিটি স্থানীয়ভাবে "সখিসেনের ঢিপি" বা "শশীসেনের ঢিপি" নামে পরিচিত ছিল। এমজিএম২ নামাঙ্কিত দ্বিতীয় জায়গাটি স্থানীয় বসত এলাকায় অবস্থিত। এটি পাঁচটি গোলাকার ইঁটের স্তুপের উপর অবস্থিত। প্রথম জায়গাটি "ত্রিরথ" আকারের। এই জায়গাটির পশ্চিমাংশে উত্তর-দক্ষিণে পাঁচিল সহ একটি জায়গা পাওয়া গিয়েছে। এটিকে সন্ন্যাসীদের প্রাচীরবেষ্টিত একটি ছোটো বাসস্থান মনে করা হচ্ছে। খননকার্যের ফলে অন্যান্য প্রাচীন জিনিসের সঙ্গে বর্গাকার ও আয়তাকার নির্মাণের ধ্বংসাবশেষ পাওয়া গিয়েছে। এগুলিকে ছোটো ছোটো ঘর মনে করা হচ্ছে। দ্বিতীয় জায়গাটিতে যে তিনটি গোলাকার ইঁটের নির্মাণ পাওয়া গিয়েছে, এগুলিকে স্তুপের ভিত্তি মনে করা হচ্ছে। এই ধ্বংসাবশেষটি সম্ভবত ষষ্ঠ-সপ্তম শতাব্দীর। আরও খননকার্যের ফলে ৫৫ সেন্টিমিটার কাদার স্তর এবং তার নিচে কালো ও লাল রঙের কিছু সামগ্রী পাওয়া গিয়েছে।
এমজিএম১-এ ২০০৬-০৭ সালে আরও গভীর খননকার্য শুরু হয়। এমজিএম৩ নামে খননকার্যের জন্য আরও একটি জায়গা এই সময়েই বেছে নেওয়া হয়। এই খননকার্যের ফলে ফুল, পশু ও মানুষের ছবি আঁকা একটি দীর্ঘ দেওয়াল পাওয়া যায়। এখানেও নির্মাণের সাতটি স্তর লক্ষ্য করা হয়। এই খননকার্যের ফলে প্রাপ্ত একটি গুরুত্বপূর্ণ সামগ্রী হল শ্লেট পাথরে নির্মিত একটি বুদ্ধমূর্তি।
২০১২ সালে আরেক রাউন্ড খননকার্যের দলে দেওয়ালগুলিতে বুদ্ধকেন্দ্রিক নানারকম ছবি পাওয়া যায়। সেই সঙ্গে বোধিসত্ত্বদের ছবি এবং বৌদ্ধ শিলালেখ পাওয়া যায়। এই খননকার্যের ফলে জায়গাটির পূর্ব ও দক্ষিণ অংশে প্রদক্ষিণ পথও আবিষ্কৃত হয়। আর পাওয়া যায় একটি কেন্দ্রীয় মন্দিরের ধ্বংসাবশেষ। এই মন্দিরে অনেকগুলি বর্গাকার উঠোন-বিশিষ্ঠ খোপ ছিল। খননকারী দলের সদস্য রজত সান্যালের মতে, নির্মাণটি বৌদ্ধধর্মের বজ্রযান পর্বে নির্মিত হয়েছিল। উল্লেখ্য, এই পর্যায়েই বৌদ্ধধর্মে দেবদেবীর পূজা শুরু হয়। মোগলমারিতে খননকার্য চালিয়ে যে দেওয়ালগুলি পাওয়া গিয়েছে সেখানে জামবালা ও সরস্বতী দেবীর ছবি দেখেই এই অনুমান করা হয়েছে। এখানে প্রাপ্ত মূর্তি ও অন্যান্য সামগ্রীগুলিতে গুপ্ত ও মধ্য গঙ্গ অঞ্চলের ভাস্কর্যের প্রভাব দেখা যায়।
রমনাবাগান বন্যপ্রাণী অভয়ারণ্য

রমনাবাগান বন্যপ্রাণী অভয়ারণ্য বা বর্ধমান জুলজিকাল পার্ক হলো ভারতের পশ্চিমবঙ্গ রাজ্যের বর্ধমান শহরে অবস্থিত একটি বন্যপ্রাণী অভয়ারণ্য ও চিড়িয়াখানা। এই অভয়ারণ্যের মোট আয়তন ১৪ হেক্টর। ১৯৮১ সালের সেপ্টেম্বর মাসে এটি অভয়ারণ্য হিসেবে স্বীকৃতি পায়।
বর্ধমান জংশন রেলওয়ে স্টেশন থেকে এই অভয়ারণ্যের দুরত্ব এক কিলোমিটার।
১৯৭৮ সালে এই অভয়ারণ্যে চিত্রা হরিণ এবং মায়া হরিণ ছাড়া হয়। ১৯৮৮ সালের হিসাবে সেখানে ২৭টি চিত্রা হরিণ, ৮টি মায়া হরিণ এবং ১টি কৃষ্ণসার ছিলো।
সজনেখালি বন্যপ্রাণী অভয়ারণ্য

সজনেখালি বন্যপ্রাণ অভয়ারণ্য হচ্ছে ভারতের পশ্চিমবঙ্গ রাজ্যের দক্ষিণ ২৪ পরগণা জেলার সুন্দরবনের সজনেখালি নামক স্থানে অবস্থিত একটি বন্যপ্রাণ অভয়ারণ্য। এটির আয়তন ৩৬২ বর্গকিমি। ১৯৬০ সালে পশ্চিমবঙ্গ সরকার এটিকে অভয়ারণ্য ঘোষণা করে এবং ১৯৭৬ সালে তা পুনরায় ঘোষিত হয়।
এখানে চিত্রা হরিণ, মেছো বিড়াল, লাল বান্দর, বাংলা বাঘ, দেশি বন শুকর, ভোঁদড়, গুই সাপ, লোনা জলের কুমির, জলপাইরঙা সাগর কাছিম, কেটো কচ্ছপ, এবং নানা প্রজাতির পাখি দেখা যায়।
সিঞ্চল বন্যপ্রাণ অভয়ারণ্য

সিঞ্চল বন্যপ্রাণ অভয়ারণ্য () হচ্ছে ভারতের পশ্চিমবঙ্গের দার্জিলিং জেলায় অবস্থিত একটি বন্যপ্রাণী অভয়ারণ্য। ১৯১৫ সালে এটি "শিকারপ্রাণী সংরক্ষিত কেন্দ্র" এবং ১৯৭৬ সালে সরকারিভাবে অভয়ারণ্য ঘোষিত হয়।
এই অভয়ারণ্যটির বিস্তৃতি আট হাজার ফুট উচ্চতাবিশিষ্ট টাইগার হিল পর্যন্ত। এই অভয়ারণ্যের মোট আয়তন ৩৮.৬০ বর্গকিমি।
এই অভয়ারণ্যে ওক, বাঁশ ও বিভিন্ন প্রকার ফার্ন দেখা দেখা যায়।
প্রাণীর ভেতরে দেখা যায় বাংলা বাঘ, চিতাবাঘ, বন বিড়াল ও কালো ভাল্লুক, কাঠবিড়ালি, দেশি বনরুই, বন ছাগল, রাম কুত্তা, লাল বান্দর, আসামি বানর ও বিভিন্ন প্রজাতির পাখি ইত্যাদি।
হ্যালিডে দ্বীপ বন্যপ্রাণী অভয়ারণ্য

হ্যালিডে দ্বীপ বন্যপ্রাণী অভয়ারণ্য হচ্ছে ভারতের পশ্চিমবঙ্গ রাজ্যের দক্ষিণ ২৪ পরগণা জেলায় অবস্থিত একটি বন্যপ্রাণ অভয়ারণ্য। বঙ্গোপসাগরের নিকটে মাতলা নদীর মুখে প্রায় ৬ বর্গকিমি বনাঞ্চল নিয়ে এই অভয়ারণ্যটি অবস্থিত। এটি ১৯৭৬ সালে অভয়ারণ্যরূপে ঘোষিত হয়।
এখানে চিত্রা হরিণ, দেশি বন শুকর, লাল বান্দর, লোনা জলের কুমির ও বাংলা বাঘ দেখা যায়।
বিশ্বনাথ ঘাট

বিশ্বনাথ ঘাট পর্যটকের আকর্ষণীয় স্থান। অসমের শোণিতপুর জেলার মহকুমা বিশ্বনাথ চারিআলি থেকে ৫কি:মি দক্ষিণে ব্রহ্মপুত্র নদের পারে এটি অবস্থিত। প্রাকৃতিক সৌন্দর্যে পরিপূর্ণ এই স্থান পর্যটকদের জন্য যথেষ্ট আকর্ষণীয়। বর্তমান স্থানটি কাজিরাঙা জাতীয় উদ্যানের অন্তর্ভুক্ত। আহোম রাজত্বকালে এখানে বহু দেব-দেবীর মন্দির নির্মাণ করা হয়েছিল
এখানে অবস্থিত ৩০টি দেব-দেবীর মন্দিরের নাম- উমা, চক্রেশ্বর, হরিহর কর্দমেশ্বর, বাসুদেব, নাংগলেশ্বর, ভৈরবেশ্বর, বাঘেশ্বরী, সিদ্ধেশ্বর, বিশ্বনাথ, চণ্ডী, কমলেশ্বর, শিবনাথ, মুক্তিনাথ, বানেশ্বর বা বরদোল, জাগ্রা, বুঢ়ামাধব (প্রতাপগড়), কালভৈরব, বীরভদ্র বা বরলা শীল, জোঙাশীল, পুর্বশঙ্কর, সুর্য্যমাধব, অন্নপুর্ণা, গণেশ, বৃষধ্বজ, কাশীনাথ, উদ্রেশ্বর, গৌরীবল্লভ, বিষ্ণু, দুর্গাশক্তি ও মঙ্গল চণ্ডিকা। 
আহোম রাজত্বের সময় আহোম রাজা রুদ্রসিংহ যজ্ঞ করার জন্য বিশ্বনাথ ঘাটে এসেছিলেন।
কছাড়ি জাতির সহিত বারভূঞার সংঘর্ষ হওয়ার সময় মহাপুরুষ শ্রীমন্ত শঙ্করদেব বরদোয়া ত্যাগ করে কিছুকাল সময় বিশ্বনাথ ঘাটে আশ্রয় নিয়েছিলেন।
মণিরাম দেওয়ানের আঠটি স্থানে স্থায়ী বাসগৃহ ছিল। তারমধ্যে একটি বিশ্বনাথেও ছিল। তাঁর একটি কন্যার বিয়ে এখান থেকেই দিয়েছিলেন।
উয়াইস করনি

উয়াইস আল করনি () ছিলেন ইয়েমেনের একজন সুফি ও দার্শনিক।হযরত মুহাম্মদ সাল্লাল্লাহু আলাইহি ওয়াসাল্লাম এর জীবদ্দশায় তিনি জীবিত ছিলেন তবে তাদের কখনো দেখা হয়নি। ইবনে বতুতার বর্ণনা অনুযায়ী, উয়াইস করনি সিফফিনের যুদ্ধে আলি ইবনে আবি তালিবের পক্ষে লড়াই করে মারা যান। সিরিয়ার রাক্কাহতে তার মাজার ছিল। ২০১৩ সালে চরমপন্থি ইসলামি গোষ্ঠী এটি গুঁড়িয়ে দেয়। তার সম্মানে তুরস্কের সির্ত প্রদেশের বায়কানে একটি মাজার নির্মাণ করা হয়েছে।
উয়াইস করনির পিতা আবদুল্লাহ একজন মুসলিম ছিলেন এবং উয়াইসের অল্পবয়সে মৃত্যুবরণ করেন। জীবদ্দশায় উয়ায়েস করনি মুহাম্মদ(সাঃ) এর সামসময়িক হলেও তাদের কখনও দেখা হয়নি কারণ উয়াইস ধর্ম সাধনায় নিয়ত রত থাকতেন এবং তার অন্ধ মায়ের দেখাশোনা করতেন। আলি ইবনে আবি তালিবের এবং উমর ইবনে আল-খাত্তাবের সাথে সাক্ষাতের পর তার কথা দিকে দিকে ছড়িয়ে পড়ে এবং উৎসুক জনতা তাকে এক নজর দেখার জন্য তার আবাসস্থলে গমন করতে থাকে। এতে উয়াইস করনির ধর্ম সাধনায় ব্যঘাত সৃষ্টি হয় এবং নির্বিঘ্ন সাধনার জন্য উয়াইস করনের উদ্দেশ্যে কুফা ত্যাগ করেন। তার সময়ে তাকে আলির একজন অনুসারী বলে ধরা হত। তিনি উট পালন করে অর্থ উপার্জন করতেন।
২০১৩ সালের ১১ মার্চ একটি সশস্ত্র দল উয়াইস করনি ও আম্মার ইবনে ইয়াসিরের মাজার ধ্বংস করে।
উয়াইসি নামক সুফি মতবাদ তার নামে নামকরণ করা হয়েছে।
উয়ায়েছি তরিকার সাতটি- ভিত্তি বা মূলনীতি
১) এতায়েতঃ (ایتایات) এর শাব্দিক অর্থ তাবেদারী করা বা অনুসরণ করা তরিকতের ভাষায় আল্লাহ ও রাসূলের আদেশ নিষেধ মেনে সর্বতোভাবে আল্লাহর জ্ঞানে দাখিল হওয়াকে এতায়েত বলে।
২) খেলওয়াতঃ (الخلوات) এর অর্থ নির্জনতা। চক্ষু ও অন্তরের নির্জনতা। আল্লাহ ব্যতিরেকে চোখে ও অন্তরে অন্য কিছু না দেখা আল্লাহর একত্বে নিমজ্জিত থাকা।
৩) খামুশীঃ (سکوت) জিব্বাহ ও অন্তরের নীরবতাকে খামোশি বলা হয়। আল্লাহর ধ্যানে নিজেকে মশগুল রাখা। সর্বক্ষণ আল্লাহর স্মরণে নিয়োজিত থাকা। আল্লাহর সাথে সংযুক্ত থাকলে জিহ্বা ও অন্তরের নীরবতা পালন সম্ভব।
৪) নযর-বর-কদমঃ (نزار بار قدم) অর্থ পায়ের উপর নজর রাখা। সর্বদা নিচু হয়ে চলা। আল্লাহর স্মরণ ব্যতীত অন্য কোনো দিকে না তাকানো। অন্য কোনো কিছুর প্রতি আসক্তি না থাকা। বিনয় প্রকাশ করা।
৫) হশ-হর-দমঃ (هاش هار دوم) ফার্সি ভাষায় শব্দগুলোর অর্থ হচ্ছে দমের প্রতি সজাগ থাকা। প্রতি দমে আল্লাহকে স্মরণ করতে হবে। 
৬) জহর নূশীঃ (خوردن سم) এর বাংলা তরজমা হচ্ছে বিষ পান করা। তরিকতের জ্ঞানে রাগ গোস্বা কে হজম করা। ধৈর্য ধারণ করার শক্তি অর্জন করাকে বিষ পান করার সাথে তুলনা করা হয়েছে।
৭) পরদাহ পুশীঃ ( پرده پوشی) গোপন রাখা। অন্যের দোষ খুঁজে না বেরিয়ে গোপন রাখা কে পর্দা করা বলা হয়েছে।
আল-মুতাদিদ

আবুল আব্বাস আহমেদ ইবনে তালহা আল মুওয়াফফাক (৮৫৪ বা ৮৬১ – ৫ এপ্রিল ৯০২) (আল মুতাদিদ বিল্লাহ (, "Seeking Support in God") বলে বেশি পরিচিত) ছিলেন ১৬শ আব্বাসীয় খলিফা। ৮৯২ থেকে ৯০২ সাল পর্যন্ত তিনি খলিফার পদে আসীন ছিলেন।
খলিফা আল মুতামিদের শাসনের সময় তত্ত্বাবধায়ক ও কার্যত শাসক আল মুওয়াফফাক ছিলেন আল মুতাদিদের পিতা। রাজপুত্র হিসেবে আল মুতাদিদ তার পিতার অধীনে বিভিন্ন সামরিক অভিযানে অংশ নেন। এর মধ্যে জানজ বিদ্রোহ অন্যতম। বিদ্রোহ দমনে আল মুতাদিদ গুরুত্বপূর্ণ ভূমিকা রেখেছিলেন। ৮৯১ সালের জুনে আল মুওয়াফফাক মারা যাওয়ার তত্ত্বাবধায়ক হিসেবে আল মুতাদিদ তার স্থলাভিষিক্ত হন। তার চাচাত ভাই ও সম্ভাব্য খলিফা আল মুফাওয়াদের বিষয় এসময় আড়ালে চলে যায় এবং ৮৯২ সালে আল মুতামিদ মারা গেলে আল মুতাদিদ খলিফা হন। পিতার মত আল মুতাদিদের ক্ষমতাও সেনাবাহিনীর সাথে তার ঘনিষ্ঠ সম্পর্কের উপর নির্ভরশীল ছিল। আব্বাসীয় খলিফাদের মধ্যে আল মুতাদিদ সামরিক দিক থেকে সবচেয়ে বেশি সক্রিয় ছিলেন। পূর্ববর্তী দশকে নিয়ন্ত্রণ হারানো কিছু অঞ্চলে তিনি নিয়ন্ত্রণ পুনপ্রতিষ্ঠা করেন।
আল মুতাদিদের রাজধানী ছিলো সামারার এ, তিনি যখন তার রাজধানী সামারার হতে বাগদাদে স্থানান্তরিত করে তখন মুতাদিদ প্রাচীন আব্বাসীয় শহরটিকে ধ্বংসস্তূপে পরিনত হয়েছে দেখতে পান।প্রধান জুম'আ মসজিদ ব্যতীত মনসুরের গোলাকার শহরে বিশেষ কোন চিহ্ন অবশিষ্ট ছিলো না, বিখ্যাত ঐতিহাসিক মাসুদী বর্ণনা করেন, মুতাদিদের দুইটি বিষয়ে মোহ ছিলো - নারী ও স্থাপত্যশিল্প।
বাগদাদে ৮৯৩ খ্রিষ্টাব্দে তিনি হুসেইনী প্রাসাদ সংস্কার করেন এবং ৪০০০০০ দিনার ব্যয় করে একটি প্রসাদ নির্মাণ করেন, হুসেইনী প্রসাদ ও নবনির্মিত প্রসাদের সংযোগকারী একটি ভূতল পথ ছিলো, এ সমস্ত প্রসাদে ফ্রেস্কোর কোন নিদর্শন পাওয়া না গেলেও পূর্ববর্তী ইমারতে ব্যবহৃত অলঙ্করন হতে মনে হতে পারে প্রাচীরগাত্র কারুকার্য দ্বারা সুশোভিত ছিলো।
2. মুসলিম চিত্রকলা, ড. সৈয়দ মাহমুদুল হাসান এর বইয়ের ৫৯ পৃষ্ঠা
হালিমা আস সাদিয়া

হালিমা বিনতে আবি যুয়ায়েব বা হালিমা সাদিয়া () ছিলেন ইসলামের নবী মুহাম্মদের দুধমা। ৮দিন বয়সে তিনি মুহাম্মদের দায়িত্ব গ্রহণ করেন, এবং দুই বছরের কিছু অধিক সময় পর্যন্ত তাকে হালিমা তার নিজ বাড়িতে লালন-পালন করে, তার মা আমিনার কাছে ফিরিয়ে দেন।
আরব সমাজে তখন এক গোত্রের শিশুকে ভিন্ন গোত্র বাল্যকালে লালন পালনের জন্য পাঠাতো হত যাতে তারা বিশুদ্ধ ও প্রাঞ্জলভাষী হতে পারে। সেই হিসাবে হালিমা ও তার গোত্র আরবের কুরাইশ গোত্রের নিকট গিয়েছিল যাতে কোন সন্তান লালন-পালনের জন্য পাওয়া যায় কিনা।
হালিমা বিনতে আবি যুবায়েবের ইসলাম গ্রহণ বিষয়ে অধিকাংশ আলেমগন ঐকমত্য প্রকাশ করেছেন। এছাড়াও তার স্বামী ও সন্তানেরা সবাই ইসলাম গ্রহণ করে।
হালিমার স্বামীর নাম হারিস ইবনে আবদিল উযযা ইবনে রিফায়া আস সাদি। এদের সন্তানরা হলেন :
মুহাম্মাদ চাচাতো ভাই আবু সুফিয়ান ইবনে হারিসকেও হালিমা দুধ পান করান। এবং হামযাকে একদিন দুধ পান করান।
মুহাম্মাদ তার দুধ মাতা হালিমাকে সবসময় সশ্রদ্ধ সম্মান করতেন। একবার নিজের চাদরে তাকে বসতে দিয়েছিলেন। তাকে বিভিন্ন অভাবের সময় উপকৌঠন পাঠিয়েছেন। একবার খাদিজা তাকে ৪০টা ছাগল ও একটি উট দান করেছিলেন।
বর্ণিত রয়েছে,মুহাম্মাদ হালিমার ঘরে লালিত পালিত হওয়ার কারণেই অন্ত্যন্ত বিশুদ্ধভাষী ছিলেন। এই হালিমা সাদিয়ার ঘরে অবস্থান কালেই মুহাম্মাদ এর প্রথম বক্ষ বিদারণের ঘটনা ঘটে।
ইবনে ইসহাক বলেন, শিশু মুহাম্মাদকে নিয়ে একবার যখন হাবশায় যান। সেখানে এক খ্রিষ্টান আলেম মুহাম্মাদকে গভীরভাবে পর্যবেক্ষণ করে বলেন,এই বালক ভবিষ্যতে বড় কিছু হবে।
আহমাদ যীনী দাহলাম বলেছেন, তিনি ইসলাম গ্রহণ করেন, মদিনায় হিজরত করে সেখানে ৮ম হিজরিতে মৃত্যু বরণ করেন, জান্নাতুল বাকী গোরস্তানে দাফন করা হয়। তবে বালাযুরীর বলেছেন,হালিমা মদিনায় হিজরত করেননি এবং মক্কা বিজয়ের পূর্বে তাঁর মৃত্যু হয়েছে।
হালিমা (দ্ব্যর্থতা নিরসন)

হালিমা হল আরবি ভাষায় প্রচলিত একটি স্ত্রী নামবাচক শব্দ, যার শাব্দিক অর্থ হল শান্ত শিষ্ট, কোমল আচরণকারী, গুণবতী। শব্দটি দ্বারা নিম্নোক্ত বিষয়সমূহ বোঝানো হতে পারে:
ইমতিয়াজ আলি তাজ

সৈয়দ ইমতিয়াজ আলি তাজ (; ; জন্মঃ ১৯০০–১৯৯৭) ছিলেন একজন উর্দু ভাষার নাট্যকার। ১৯২২ সালে "আনারকলির" জীবনের গল্প অবলম্বনে তার রচিত "আনারকলি" নাটকের জন্য তিনি সবচেয়ে বেশি আলোচিত হয়েছেন। রোমান্টিক, ট্র্যাজিক এই মহাকাব্যটি সহস্রবার যেমন মঞ্চায়িত হয়েছে তেমনি ভারত আর পাকিস্তানের ফিচার চলচ্চিত্রে এর উপস্থিতি দেখা গেছে, ভারতের ঐতিহাসিক চলচ্চিত্র মুঘল-ই-আজম এর একটি উতকৃষ্ট দৃষ্টান্ত।
সৈয়দ ইমতিয়াজ আলি অক্টোবর ১৩, ১৯০০ সালে লাহোরে জন্মগ্রহণ করেন, তার বাবা "মৌলভি মুমতাজ আলি", যিনি "শামস-আল-ওলেমা" (জ্ঞানের সূর্য) উপাধি লাভ করেছিলেন উর্দু নাটকে উল্লেখযোগ্য অবদানের জন্য। তার পিতামহ ১৮৫৭ সালের সিপাহী বিদ্রোহের সময় দিল্লী ছেড়ে লাহোরে পাড়ি জমান। ইমতিয়াজ আলি লেখালেখি জীবনের শুরুতে "তাজ" নাম ধারণ করেন, শিক্ষা জীবনেই তিনি বিভিন্ন ইংরেজি নাটক অনুবাদ এবং মঞ্চে নারী চরিত্রে অভিনয় করে ছাত্র জীবনে নিজের প্রতিভার সাক্ষর রাখেন। লাহোরে পড়াশুনা শেষ করে তিনি বাবার প্রকাশনা সংস্থা "দার-উল-ইশাত পাঞ্জাবে" নিজের কর্মজীবনের আরম্ভ করেন।
এ সময় তিনি ছোটদের সাময়িকী "ফুল" এবং নারীদের "তাহযীব-ই-নিশান" এ অবদান রাখতেন, এখানে তিনি "ফুলে" "গোলাম আব্বাস আহ্মদ" এবং "আহমদ নাদীম কাসিমী" এর সাথে যৌথভাবে কাজ করতেন।
১৯২২ সালে ইমতিয়াজ আলি রচনা করেন ঐতিহাসিক মহাকাব্য "আনারকলি" এই গল্পে দেখা যায় আনারকলি একজন রাজপ্রাসাদের নর্তকি, দাসী কন্যা যে শাহজাদা সেলিমের সাথে প্রেমের সম্পর্কে জড়িয়ে পড়ে, এবং শেষ মুহূর্তে এই পরিণয়ের দরুন তার মর্মান্তিক মৃত্যু হয়। তার এই রচনাকে বলা হয়, "উর্দু নাটক কাহিনীর ইতিহাসে একটি মাইলফলক"। তিনি ১৯৩০ সালে এই নাটকটির কিছুটা পরিবর্তন আনেন যা ১৯৩১ সালের পুনঃমুদ্রণে সংযোজিত হয়েছে, এর উপর ভিত্তি করে ভারত ও পাকিস্তানে চলচ্চিত্র নির্মিত হয়েছে।
এপ্রিল ১৯, ১৯৭০ সালে ইমতিয়াজ আলি তার বিছানায় ঘুমের মধ্যে আততায়ী কর্তৃক খুন হন। এতে তার স্ত্রী হিজাব ইমতিয়াজ আলি মারাত্বকভাবে আহত হয়েছিলেন।
হিজাব ইমতিয়াজ আলি (১৯০৮-১৯৯) শুধুমাত্র একজন বিখ্যাত উর্দু কবি বা লেখক নয়, বরং তিনি ১৯৩৬ সালে ভারতের ইতিহাসে প্রথম নারী পাইলট হিসেবে কাজ করার গৌরব অর্জন করেন।
তাজের অসংখ্য কাজের মধ্যে উর্দু ভাষায় লিখিত উল্লেখযোগ্য কিছু হল:
তাজের সম্পর্কে লিখিত গ্রন্থ সমুহ:
সেরোটোনিন

সেরোটোনিন (; ) বা ৫-হাইড্রক্সিট্রিপ্টামিন হল মস্তিষ্কের স্নায়ুকে সংযোগকারী একটি নিউরোট্রান্সমিটার, যার রাসায়নিক নাম ৫-হাইড্রক্সিট্রিপ্টামিন। রক্তনালিকায় রক্ত প্রবাহে এটি সাহায্য করে। এটি মানুষের ক্ষেত্রে ভাল থাকার অনুভূতি প্রদান করে| তাই একে অনেকসময় সুখানুভূতির হরমোন বলা হয়। যদিও এটি হরমোন নয়, এটি একটি মনোএমাইন। অনেক উদ্ভিদ এবং ছত্রাকে সেরোটোনিন পাওয়া যায়।
৯০ শতাংশ সেরোটোনিন উৎপন্ন হয় পেটে। বিশেষ করে অন্ত্রে এন্টেরোক্রমাফিন কোষে। পেটের এবং গোটা অন্ত্রের স্নায়ুবিক নিয়ন্ত্রণের জন্যে একধরনের নার্ভ নেটওয়ার্ক আছে। নাম : এন্টেরিক নার্ভাস সিস্টেম। সেরোটোনিনের বেশির ভাগ এখানেই তৈরি হয়। অন্ত্রের মাসল মুভমেন্টে সেরোটোনিন সাহায্য করে। পেট এবং মস্তিষ্ক ছাড়াও রক্তেও সেরোটোনিন থাকে। রক্তের প্লাটেলেটসের মধ্যে ৮ শতাংশ সেরোটোনিন থাকে। রক্ত জমাট বাঁধতে সাহায্য করে। মস্তিষ্কে সেরোটোনিনের কাজ লক্ষণীয় হলেও শরীরের গোটা সেরোটোনিনের মাত্র ১ শতাংশ সেরোটোনিন মস্তিষ্কে নিঃসৃত হয়। এই এক পার্সেন্ট সেরোটোনিন মুড, ঘুম, স্মৃতি, ক্ষুধা, মন ভালো থাকা, শিক্ষা ইত্যাদির ওপর প্রভাব বিস্তার করে।
সেরোটোনিন এর অন্য নাম সুখের হরমোন। মস্তিষ্কে এটি একরকম কাজ করে, শরীরের অন্য জায়গায় আরেক কাজ করে। 
প্রধান কাজ অন্ত্রে, বাকি কাজ মস্তিষ্কে। অন্ত্রের মাসল মুভমেন্টে, খাদ্য পরিপাকে, লিভারে পুষ্টি পরিপাকে, হাড়ের গঠনে সাহায্য করে। মস্তিষ্কে মুড, স্মৃতি, শিক্ষা প্রক্রিয়ায় সেরোটোনিন কাজ করে। রক্ত জমাট বাঁধতে সাহায্য করে, রক্তনালিকে নিয়ন্ত্রণ করে।
শরীরে সেরোটোনিনের হ্রাস বৃদ্ধিতে সমস্যা হয়। মস্তিষ্কে মাত্রার চেয়ে কমে গেলে ডিপ্রেসেড লাগে, বেড়ে গেলে অন্ত্রের স্নায়ুবিক কাজ বেড়ে যায়। এতে রক্ত চাপ বেড়ে যেতে পারে, শরীর ঘামাতে থাকে, মাথা ব্যথা বেড়ে যায়। মস্তিষ্কে বেশি মাত্রায় সেরোটোনিন বেড়ে গেলে যৌনতা বোধ কমে যায়। রক্তে স্বাভাবিক মাত্রার সেরোটোনিন লেভেল ০১–২৮৩ এনজি/ এমএল। সূর্যের আলো, ব্যায়াম, সেরোটোনিন রিচ ফুড, ইত্যাদিতে শরীরে সেরোটোনিন নিঃসরণ বাড়ে। বেড়ে যাওয়া একটি পরিস্হিতির নাম—সেরোটোনিন সিনড্রোম। এমন হলে হাত-পা কাঁপবে, নার্ভাস এবং অস্হির লাগতে পারে, কারণ ছাড়া ডায়রিয়া হবে, মাথাব্যথা, মৃদু জ্বর, নির্ঘুমটা দেখা দিতে পারে। হার্ট রেট বেড়ে যেতে পারে, ব্লাডপ্রেশার হাই হয়ে যায়, ঘামা হতে পারে। বিভিন্ন ধরনের ড্রাগ যেমন কোকেন, এলএসডি, মারিওয়ানা খেলেও সেরোটোনিনের মাত্রা অনেক বেড়ে যেতে পারে।
অসিত

অসিত খ্রিস্টপূর্ব ষষ্ঠ শতাব্দীর প্রাচীন ভারতের একজন পরিব্রাজক তপস্বী ছিলেন। কপিলাবস্তু নগরে সিদ্ধার্থ গৌতমের জন্মের পর তার পিতা শুদ্ধোধনের আমন্ত্রণে তিনি নবজাত শিশুকে দেখে ভবিষ্যদ্বাণী করেন যে, এই শিশু পরবর্তীকালে একজন রাজচক্রবর্তী অথবা একজন সিদ্ধ সাধক হবেন।
ভেড়জান-বরাজান-পদুমনি বন্যপ্রাণ অভয়ারণ্য

ভেঁরজান-বরাজান-পদুমনি বন্যপ্রাণ অভয়ারণ্য () হচ্ছে ভারতের আসাম রাজ্যের তিনসুকিয়া জেলায় অবস্থিত একটি বন্যপ্রাণ অভয়ারণ্য। এর মোট আয়তন ৭.২২ km। এখানে উল্লুক, মুখপোড়া হনুমান, উল্টোলেজি বানর, লাল বান্দর, চিতাবাঘ দেখা যায়।
দিহিং পাটকাই জাতীয় উদ্যান

দিহিং পাটকাই বন্যপ্রাণ অভয়ারণ্য () হচ্ছে ভারতের আসাম রাজ্যের ডিব্রুগড় ও তিনসুকিয়া জেলায় অবস্থিত একটি বন্যপ্রাণ অভয়ারণ্য। এটিকে প্রাচ্যের আমাজান বলা হয়। এর মোট আয়তন ১১১.১৯ বর্গকিমি।
২০০৪ সালের ১৩ জানুয়ারি তাৰিখে দিহিং পাটকাইকে বন্যপ্রাণ অভয়ারণ্য হিসাবে স্বীকৃতি দেয়া হয়৷ এই অভয়ারণ্য দিহিং পাটকাই হস্তী প্রকল্পের অংশ৷
অসমের সংরক্ষিত অঞ্চলের তালিকা

ভারতের আসাম রাজ্যে আছে পাঁচটি জাতীয় উদ্যান (রাজ্যের ভৌগোলিক এলাকার যা ২.৫১% ) এবং ১৮টি বন্যপ্রাণ অভয়ারণ্য (রাজ্যের ভৌগোলিক এলাকার যা ১.৮৮%, প্রস্তাবিত এলাকাসহ)। নিচে সেগুলোর একটি তালিকা প্রদান করা হলও:
এক্সভিডিওস

এক্সভিডিওস বিশ্বের বৃহত্তম পর্নোগ্রাফিক ভিডিও শেয়ার করা ও দেখার ওয়েবসাইট। এটি ডব্লিউজিসিজেড হোল্ডিং নামক একটি পোলিশ সংস্থার নামে নিবন্ধিত। নভেম্বর ২০২২ পর্যন্ত , এটি বিশ্বের সবচেয়ে বেশি পরিদর্শন করা পর্নোগ্রাফিক ওয়েবসাইট এবং সর্বাধিক পরিদর্শন করা ওয়েবসাইটের মধ্যে ১১ তম।
২০১২ সালে, এটি অনুমান করা হয়েছিল যে সাইটটি প্রতি সেকেন্ডে এক টেরাবাইটের উপর প্রবাহিত (স্ট্রিম) হয়, যা লন্ডন থেকে নিউ ইয়র্ক পর্যন্ত উপলব্ধ নেটওয়ার্ক ব্যান্ডউইথের এক পনেরো শতকের সমান ছিল।
কানাইলাল নিয়োগী

কানাইলাল নিয়োগী (জন্ম: ১৯২৪- মৃত্যু-১৯ মে ১৯৬১) ১৯৬১ সালে ভারতের বরাক উপত্যকায় বাংলা ভাষা আন্দোলনের একজন শহীদ। ১৯ মে ১৯৬১ সালে শিলচরের তারাপুর রেলওয়ে স্টেশনে (বর্তমানে শিলচর রেলওয়ে স্টেশন) পুলিশের গুলিতে নিহত হন তিনি।
কানাইলাল তৎকালীন ময়মনসিংহ জেলার কালিহাতি উপজেলার খিলদা গ্রামে জন্মগ্রহণ করেন। পড়াশোনা শেষে বেঙ্গল আসাম রেলওয়ে চাকরি শুরু করেন তিনি। পাক-ভারত বিভক্তির পরে কানাইলাল আসামে স্থায়ীভাবে থাকা শুরু করেন।archive.thedailystar.net/newDesign/news-details.php?nid=186462 Tributes to language heroes of Assam]</ref>
১৯৬১ সালে আসামে বরাক উপত্যকায় বাঙালীদের ওপরে সরকারী ভাষা হিসাবে অসমীয়া ভাষা চাপিয়ে দেওয়ার বিরুদ্ধে প্রতিবাদ শুরু হয়। একজন রেলওয়ে কর্মচারী হওয়া সত্ত্বেও কানাইলাল ১৯৬১ সালের ১৯শে মে সত্যাগ্রহী হিসেবে শিলচরে রেলওয়ে স্টেশনে হরতাল আন্দোলনে অংশগ্রহণ করেছিলেন।
১৯ মে সকালে হরতাল ও রেল অবরোধ কর্মসূচী শান্তিপূর্ণভাবে সমাধা হয়। যদিও অবস্থানের সময়সূচী ছিল সকাল ৬টা থেকে সন্ধ্যা ৬টা, কিন্তু শেষ ট্রেনটি ছিল বিকেল ৪টা নাগাদ, যার পরে গণ অবস্থান স্বভাবতই শিথিল হয়ে যাওয়ার কথা। কিন্তু দুপুরের পর থেকেই অসম রাইফেল্‌সের জওয়ানরা জায়গাটাকে ঘিরে ফেলতে শুরু করে। বেলা ২-৩৫ নাগাদ বিনা প্ররোচনায় তারা অবস্থানকারী ছাত্রছাত্রীদের নির্মমভাবে লাঠি ও বন্দুকের কুঁদো দিয়ে পেটাতে থাকে। এলোপাথারি লাঠিচার্জে অবস্থানকারী জনতা ছত্রভঙ্গ হয়ে যায় ও দিকবিদিকজ্ঞানশুন্য হয়ে যে যেদিকে পারে পালাতে থাকে। এরপর সাত মিনিটের ভিতর তারা ১৭ রাউণ্ড গুলি আন্দোলনকারীদের লক্ষ্য করে চালায়। এতে কানাইলাল গুলিবিদ্ধ হন এবং অন্যান্য আহতদের সাথে শিলচর সিভিল হাসপাতালে নিয়ে যাওয়া হলে তাকে মৃত ঘোষণা করা হয়।
এন্দার আলকান

এন্দার আলকান (জন্ম জানুয়ারি ২, ১৯৭৭ নেগল, বুরসা প্রদেশ) হল একজন তুর্কীয় ফুটবল খেলাওয়াড়। তিনি বর্তমানে স্বতন্ত্র প্রতিনিধি। তিনি আক্রমাত্মক মিডফিল্ডার হিসেবে। তার উচ্চতা । তিনি জেটিনবার্নাস্পোর এর হয়ে খেলেন।
তিনি তুরস্ক জাতীয় ওনুর্ধ্ব ২১ দলএ খেলেন।
তিনি পূর্বে কার্টস্পোল, বার্সাস্পোর, ডেনিজলিস্পোর, দিইয়ারবাক রস্পোর, কাস এমপিএ এ এসকে হয়ে খেলেছেন।
চক্রশিলা বন্যপ্রাণ অভয়ারণ্য

চক্রশিলা বন্যপ্রাণ অভয়ারণ্য () হচ্ছে ভারতের অসম রাজ্যের ধুবড়ী ও কোকড়াঝাড় জেলায় অবস্থিত একটি বন্যপ্রাণ অভয়ারণ্য। এটি সোনালী হনুমানের জন্য বিখ্যাত এবং এই প্রজাতির জন্য ভারতের দ্বিতীয় সংরক্ষিত অঞ্চলI
চক্রশিলা পাহাড়কে ১৯৬৬ সালে প্রথম সংরক্ষিত বন ঘোষণা করা হয় এবং ১৯৯৪ সালের ১৪ জুলাই এটিকে অভয়ারণ্য হিসেবে অসম সরকার ঘোষণা করে।
আওরঙ্গবাদ জন শতাব্দী এক্সপ্রেস

আওরঙ্গবাদ-মুম্বাই জন শতাব্দী হল একটি দৈনিক ট্রেন কারণ এটি একই দিনে তার মূল স্টেশনে ফেরৎ আসে। এটি ঐতিহাসিক শহর, আওরঙ্গবাদ কে রাজ্যের রাজধানী মুম্বাই এর সাথে সংযোগ করে। জন শতাব্দী এক্সপ্রেস ট্রেন টি হল আওরঙ্গবাদ থেকে মুম্বাই যাওয়ার জন্য দ্রুততম এবং সবচেয়ে আরামদায়ক ট্রেন বিকল্প।
জন শব্দটির উত্তপত্তি সংস্কৃত ভাষা থেকে যার মানে মানুষ| এই অর্থ টি অন্যান্য অনেক ভারতীয় ভাষার ক্ষেত্রে প্রযোজ্য| শতাব্দী কথা টির এখানে তাত্পর্য হল সাধারণ মানুষের জন্য| জন শতাব্দী ট্রেন টি একটি অন্তর শহর সুপার ফাস্ট ট্রেন যেটা অনেক মহানগর কে সংযোগ করে| এই ট্রেন এ ভ্রমণ করার ভাড়াও প্রকৃত রূপে অনেক কম| এই ট্রেন টিকে তার সমস্ত রকম সুবিধার দিক থেকে দেখলে, একে শতাব্দী ট্রেন এর একটি 'ডাউন-স্কেল' সংস্করণ বলে বিবেচনা করা যেতে পারে|
১২০৭১/৭২ - আওরঙ্গবাদ জন শতাব্দী ট্রেন টি দাদার এবং আওরঙ্গবাদ এর মধ্যে চলাচল করে| এটি সেন্ট্রাল রেলওয়ের একটি দৈনিক সুপার ফাস্ট ট্রেন|
আওরঙ্গবাদ থেকে যখন ট্রেন টি ছারে তখন এটির সংখা থাকে ১২০৭২| এটি সকাল ৬ টার সময় আওরঙ্গবাদ থেকে রওনা দিয়ে দাদার এ গিয়ে দুপুর ১২ টা বেজে ৩০ মিনিট এ পৌছায় যার দরুন দেখা যাই যে এই ট্রেন টি ৩৭৪ কিলোমিটার দুরত্ব ৬ ঘণ্টা ৩০ মিনিট সময় এ পূরণ করে| এই ট্রেন টি নিজের যাত্রাপথে মান্মাড জংশন্, নাসিক রোড, কল্যাণ জংশন্ এবং থানে স্টেশন এ দাঁড়ায়| এ ছাড়াও এটি কাসারা এবং ইগত্পুরি তে থামে অপারেসনাল স্টপ হিসাবে|
দাদার থেকে ফেরার সময় এই ট্রেন টির সংখা হয় ১২০৭১| এটি দুপুর ২ টোর সময় দাদার থেকে রওনা দিয়ে আওরঙ্গবাদ এ রাত ৮ টা বেজে ৩৫ মিনিট এ এসে পৌছায়|
আওরঙ্গবাদ জন শতাব্দী ট্রেন টি হল একটি ৯ বগির ট্রেন যার মধ্যে ৬ টা জন শতাব্দী ক্লাস এর চেয়ার কার আছে, ১ টি এসি চেয়ার কার আছে এবং ২ টো লাগেজ-কাম-ব্রেক ভ্যান আছে|
১২০৭১/৭২ - আওরঙ্গবাদ জন শতাব্দী ট্রেন টি দাদার রেলওয়ে স্টেশন এবং আওরঙ্গবাদ এর মধ্যে চলাচল করে| এটির যাত্রাপথ মাঝে বদলে মুম্বাই সি এস টি অবধি করা হযেছিল কিন্তু ১ জুলাই, ২০১৩ 'র সময় সূচী অনুযায়ী এটির প্রান্তিক স্টেশন বদলে পুনরায় দাদার অবধি করা হযেছে| এটি এখন তার রেক এর অংশ, ১২০৫১/৫২ দাদার মাডগাঁও জন শতাব্দী এক্সপ্রেস এর সাথে ভাগ করে|
দাদার থেকে আওরঙ্গবাদ যাওয়ার সময়, ট্রেন সংখা ১২০৭১, আওরঙ্গবাদ জন শতাব্দী ট্রেন টি থানে, কল্যাণ জংশন্, নাসিক রোড এবং মান্মাদ জংশন্ স্টেশন এ স্টপেজ দেয়| ফেরার পথে আবার ট্রেন সংখা ১২০৭২, আওরঙ্গবাদ জন শতাব্দী ট্রেন টি ওই একই স্টেশন গুলো তে স্টপেজ দেয়| এই রূপ, এই ট্রেন টি গড়ে ৬ ঘণ্টা ৩০ মিনিট সময়ে তার যাত্রাপথ পূরণ করে|
ট্রেন সংখা ১২০৭১ এর সময় সূচী
ট্রেন সংখা ১২০৭২ এর সময় সূচী
পানি দিহিং বন্যপ্রাণী অভয়ারণ্য

পানী দিহিং অভয়ারণ্য () আসামের শিবসাগর জেলায় ব্রহ্মপুত্র নদের দক্ষিণে অবস্থিত বন্যপ্রাণীর অভয়ারণ্য। এটি শিবসাগর থেকে ২২কি:মি: দূরত্বে অবস্থিত।
১৯৯৬ সনে অসম সরকার পানী দিহিং অভয়ারণ্যকে বন্যপ্রাণী অভয়ারণ্য ও ১৯৯৯ সনের আগস্ট মাসে পক্ষী উদ্যান হিসেবে স্বীকৃতি প্রদান করে। 
পানী দিহিং অভয়ারন্য শিবসাগর জেলার ৬০-৭০ বর্গ কি:মি: অঞ্চল জুড়ে বিস্তৃত। এর ৩৩.৯৩ বর্গকি:মি: বন্যপ্রাণী অভয়ারণ্য হিসেবে গণ্য করা হয়েছে। এই বনাঞ্চলের উত্তর-পশ্চিম দিকে ব্রহ্মপুত্র নদ ও দক্ষিণে দিচাং নদী প্রবাহিত হয়েছে ।
পানী দিহিং অভয়ারণ্যে বাৎসরিক তাপমাত্রা সর্বনিম্ন ৮ডিগ্রী সেলসিয়াস ও সর্বোচ্চ ৩৫ডিগ্রী সেলসিয়াস পর্যন্ত হয়। বাৎসরিক বৃষ্টিপাত ৩২০০ মি:মি: ও আপেক্ষিক আর্দ্রতা ৬৫-৮৫ পর্যন্ত থাকে।
এই বনাঞ্চল সাধারনত জলজ উদ্ভিদ ও ঘাঁস জাতীয় দ্বারা পরিপূর্ণ।
আসামি বানর, মুখপোড়া হনুমান, বারশিঙ্গা, বাদুড়, লাল বান্দর, মায়া হরিণ, পাতিশিয়াল, বনরুই, সম্বর হরিণ, উল্লুক, ইত্যাদি।
জৈববৈচিত্রে সমৃদ্ধ এই বন্যপ্রাণীর অভয়ারণ্যের প্রধান সংকট হচ্ছে চোরাং শিকার ও অভয়ারণ্যের ভিতর বেআইনিভাবে গরু চলানো ও মৎস ধরা কার্য ইত্যাদি।
নামবড়-দৈগ্রোং বন্যপ্রাণ অভয়ারণ্য

নামবর-দৈগ্রুং অভয়ারণ্য () আসামের গোলাঘাট জেলায় অবস্থিত একটি বন্যপ্রাণী অভয়ারণ্য। এটি গরমপানি বন্যপ্রাণ অভয়ারণ্য ও নামবর অভয়ারণ্যের সহিত ২০০৩ সনের ১৭ এপ্রিল তারিখে স্বীকৃতিপ্রাপ্ত কাজিরাঙা-কার্বি আংলং হস্তি প্রকল্পের অন্তর্ভুক্ত।
এই অঞ্চলটিকে ২০০৩ সনে বন্যপ্রানী অভয়ারণ্য হিসেবে ঘোষণা করা হয়েছে। 
নামবর-দৈগ্রুং অভয়ারণভের আয়তন প্রায় ৯৭.১৫ কি:মি:। এটি গোলাঘাট থেকে ২৫কি:মি: দূরত্বে অবস্থিত। 
হাতি, আসামি বানর, মুখপোড়া হনুমান, বারশিঙ্গা, চিতাবাঘ, বনরুই, পাতিশিয়াল, সম্বর হরিণ, প্যারা হরিণ, উল্লুক, লাল বান্দর, মায়া হরিণ ইত্যাদি।
বাদি হাঁস, কাও ধনেশ, এশীয় শামুকখোল ইত্যাদি।
কাছিম, পাইথন ইত্যাদি।
জাস্টিন অনটং

জাস্টিন লি অনটং (; জন্ম: ৪ জানুয়ারি, ১৯৮০) কেপ প্রদেশের পার্লে জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি।
দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি মাঝে-মাঝে ডানহাতে অফ-স্পিন বোলিং করে থাকেন জাস্টিন অনটং। ঘরোয়া ক্রিকেটে কেপ কোবরাস দলে প্রতিনিধিত্ব করছেন।
বোল্যান্ড দলের পক্ষে প্রথম-শ্রেণীর ক্রিকেটে পদার্পণ করেন। ফেব্রুয়ারি, ১৯৯৮ সালে পার্লের বোল্যান্ড পার্কে অনুষ্ঠিত খেলায় নাটালের বিপক্ষে তার অভিষেক ঘটে। ফেব্রুয়ারি, ১৯৯৯ সালে অনূর্ধ্ব-১৯ দলের সদস্যরূপে পাকিস্তানসহ আয়ারল্যান্ড সফর করেন। তারপর দক্ষিণ আফ্রিকা একাডেমির সদস্যরূপে স্কটল্যান্ড যান।
জানুয়ারি, ২০০০ সালে সফরকারী ইংল্যান্ড দলের বিপক্ষে দক্ষিণ আফ্রিকা আমন্ত্রিত একাদশের প্রতিনিধিত্ব করেন। এরপর আগস্ট-সেপ্টেম্বরে দক্ষিণ আফ্রিকা এ-দলের সদস্য হিসেবে ওয়েস্ট ইন্ডিজে সফর করেন।
২০০১ সালের শুরুর দিকে ওয়েস্ট ইন্ডিজ সফরের জন্য প্রথমবারের মতো দক্ষিণ আফ্রিকা জাতীয় দলে অন্তর্ভুক্ত হন। জ্যামাইকার সাবিনা পার্কে অনুষ্ঠিত প্রথম একদিনের আন্তর্জাতিকে অভিষেক ঘটে তার। খেলায় নয় নম্বরে ব্যাটিংয়ে নেমে ১১ রান তোলেন ও ৫ ওভার বোলিং করেন। ৭ খেলার ওডিআই সিরিজে তিনি ছয়টিতে অংশগ্রহণ করেন। পুরো সিরিজে তিনি ১৩ রান ও ২ উইকেট লাভ করেন।
সেপ্টেম্বর, ২০০১ সালে জিম্বাবুয়ে সফরে তিনি আরও একটি ওডিআই খেলায় অংশ নেন। এরপরই তিনি অস্ট্রেলিয়া সফরের জন্য মনোনীত হন। প্রথম দুই টেস্টে অংশ না নিলেও সিডনি টেস্টে তার অন্তর্ভুক্তি বিতর্কে পরিণত হয়। নির্বাচকমণ্ডলী জ্যাকুয়েস রুডল্ফকে দলে রাখলেও তৎকালীন ইউসিবি সভাপতি পার্সি সনের হস্তক্ষেপে এ সিদ্ধান্ত বাতিল হয়ে যায়। এ প্রসঙ্গে পার্সি সন জানান যে, বর্ণজনিত খেলোয়াড় অন্তর্ভুক্তির নিয়মের কারণে অনটংকে দলে রাখা হয়েছে। অবশেষে সিডনি ক্রিকেট গ্রাউন্ডে তার টেস্ট অভিষেক হয়। খেলায় তিনি ৯ ও ৩২ রান তোলেন যাতে তার দল বিশাল ব্যবধানে পরাজিত হয়।
২০১১-১২ মৌসুমে ঘরোয়া ক্রিকেটে কেপ কোবরাস দলে চমৎকার ক্রীড়ানৈপুণ্য প্রদর্শন করেন। এরফলে নিউজিল্যান্ডের বিপক্ষে অভিজ্ঞ গ্রেইম স্মিথের নেতৃত্বাধীন দক্ষিণ আফ্রিকার টুয়েন্টি২০ ও একদিনের আন্তর্জাতিক দলে খেলার জন্য পুনরায় ডাক পান।
বর্ডারলাইন পারসনালিটি ডিজর্ডার

বর্ডারলাইন পার্সোনালিটি ডিজর্ডার (বিপিডি) হল একটি ক্লাস্টার-বি শ্রেণীর ব্যক্তিত্ব বিষয়ক মানসিক সমস্যা, যার প্রধান বৈশিষ্ট্য হল কাজকর্ম, সম্পর্ক এবং আত্মপরিচয় নিয়ে চিহ্নিত আবেগপ্রবণতা ও অস্থিরতার একটি ধরন। এটি উঠতি বয়সে ও পরিণত বয়সের প্রাথমিক দিকে উপস্থিত থাকে এবং বিভিন্ন ধরনের প্রসঙ্গ ও পরিস্থিতিতে ঘটে।
এর অন্যান্য বৈশিষ্ট্যগুলো হল: কারও দ্বারা পরিত্যক্ত বা বশীভূত হবার ভয়, অতিরিক্ত রাগ ও রুক্ষ মেজাজ, এ সকল কারণে অন্যরা তাদেরকে সহজে বুঝতে পারে না। রোগীগণ সর্বদা অপরকে চরম ভাল বা চরম খারাপ শ্রেণীতে বিভক্ত করে এবং সবসময় উচ্চ ইতিবাচক আশা এবং উচ্চ হতাশার মাঝে একাদিক্রমে বিচরণ করতে থাকে। তারা যে কোন বিষয়েই বারবার খুব দ্রুত সিদ্ধান্ত পরিবর্তন করে এবং সিদ্ধান্তহীনতার দন্দ্বে ভোগে। নিজের ক্ষতি করা, আত্মহত্যা প্রবণতা এবং কোন বিষয়ে অতিরিক্ত উত্তেজনা বা অস্বাভাবিক আচরণ করা এক্ষেত্রে অতি সাধারণ বৈশিষ্ট্য।
এটি একটি প্রাতিষ্ঠানিকভাবে স্বীকৃত মানসিক সমস্যা। ব্যক্তিত্ব সম্পর্কিত মানসিক সমস্যাগুলো যেহেতু একটি দীর্ঘ সময়ের অনমনীয় ও নিয়মিত আচরণিক সমস্যা, তাই উঠতি বয়সের আগে অনেকেই এর রোগ নির্নয়ে অনাগ্রহ প্রকাশ করেন। অনেক বিশেষজ্ঞের মতে, চিকিৎসা না করালে এ সমস্ত লক্ষণসমূহের আরও খারাপ পর্যায়ে যাওয়ার সম্ভাবনা থাকে।
গণবাংলা উচ্চ বিদ্যালয়

গণবাংলা উচ্চ বিদ্যালয় বাংলাদেশের ঢাকা বিভাগের নারায়ণগঞ্জ জেলায় রূপগঞ্জ উপজেলা ভোলাব ইউনিয়ন অবস্থিত একটি বিদ্যালয়।
বিদ্যালয়টি ১৯৭২ সনে জনাব ফজলুল হক মানিক মিয়া এলাকাবসীদেরকে নিয়ে প্রতিষ্ঠা করেছেন। ১৯৭২ সনে প্রতিষ্ঠিত বিদ্যালয়টি ১৯৮০ সালে অস্থায়ী স্বীকৃতি লাভ করে এবং ১৯৮৪ সনে এমপিও ভুক্ত হয়। 
গণবাংলা উচ্চ বিদ্যালয় বাংলাদেশের নারায়ণগঞ্জ জেলার রূপগঞ্জ উপজেলার একটি মাধ্যমিক বিদ্যালয়। বিদ্যালয়টিতে ২০১৪ সালের ১২ মার্চে শ্রেণীকক্ষে ২০ থেকে ৫০ জনের মতো শিক্ষার্থী গণ মানসিক রোগে আক্রান্ত হয়ে আলোচনায় আসে।
এইস.এস.সি পরীক্ষাঃ
বুনো মহিষ

বুনো মহিষ (দ্বিপদ নাম: "Bubalus arnee") হচ্ছে একটি বড় স্তন্যপায়ী প্রাণী। এটি আইইউসিএন লাল তালিকায় বিপন্ন প্রজাতি। এদের পূর্ণবয়স্কদের মোট সংখ্যা এখন ২৫০০ থেকে ৪০০০-এর মধ্যে। গত তিন প্রজন্মে (২৪-৩০ বছরে) এর ৫০% সংখ্যা কমেছে।
বন্য জলে ভাসমান গ্রীষ্মমন্ডলীর তুলনায় বড় ও ভারী এবং ৬০০ থেকে ১২০০ কেজি (১৩০০ থেকে২৬০০ পাউন্ড) পর্যন্ত ওজনের। তিনটি বন্দী বন্য জলের ব্রাজিলের গড় ওজন ছিল ৯০০ কেজি (২,০০০ পাউণ্ড)। তাদের মাথা-টু-শরীরের দৈর্ঘ্য ২৪০ থেকে ৩০০ সেমি (৯৪ থেকে ১১৮ আউন্স) এবং ৬০ থেকে ১০০ সেমি (২৪ থেকে ৩৯ ইঞ্চি) লম্বা এবং ১৫০ থেকে ১৯০ সেন্টিমিটার (৫৯ থেকে ৭৫ ইঞ্চি) পর্যন্ত একটি কাঁধের উচ্চতা।
জাহিদ শাহ

জাহিদ শাহ (জন্মঃ জুন ৮, ১৯৮০) হলেন একজন পাকিস্তানি ক্রিকেটার যিনি মূলত সংযুক্ত আরব আমিরাত এর হয়ে ক্রিকেটে প্রতিনিধিত্ব করে থাকেন। এছাড়াও তিনি উত্তর-পশ্চিম সীমান্ত প্রদেশের হয়েও খেলে থাকেন। জাহিদ ডানহাতি ফাস্ট-মিডিয়াম বোলার হিসেবে পরিচিত।
২০০৮ এশিয়া কাপ ক্রিকেট প্রতিযোগিতায় বাংলাদেশ জাতীয় ক্রিকেট দলের বিরুদ্ধে তার একদিনের আন্তর্জাতিক ক্রিকেটে অভিষেক হয়। উক্ত প্রতিযোগিতায় তিনি ৬টি উইকেট লাভ করেন।
গুগল অনুবাদ

গুগল অনুবাদ হলো একটি বিনামূল্যে ব্যবহারযোগ্য বহুভাষিক অনুবাদের ওয়েবসাইট। এটি এক ভাষা থেকে অন্য ভাষায় অনুবাদ করতে ব্যবহৃত হয়ে থাকে যা বর্তমানে ১৩৩টি ভাষা বিভিন্নভাবে অনুবাদ করতে পারে। এটা শব্দ, বাক্য এবং ওয়েব পাতা অনুবাদ করতে সক্ষম।
গুগল অনুবাদ ১৩৩টি ভাষা সমর্থন করে।
ইনফার্নো (উপন্যাস)

ইনফার্নো () ২০১৩ সালে প্রকাশিত মার্কিন লেখক ড্যান ব্রাউন রচিত একটি রহস্য, রোমাঞ্চ উপন্যাস। এটি তার সৃষ্ট চরিত্র রবার্ট ল্যাংডনকে নিয়ে চতুর্থ বই। এর আগের কিস্তিগুলো হল "অ্যাঞ্জেলস অ্যান্ড ডিমনস", "দ্য দা ভিঞ্চি কোড" এবং "দ্য লস্ট সিম্বল"। বইটি ১৪ মে, ২০১৩ সালে ডাবলডে প্রকাশনী থেকে প্রকাশিত হয়। এটি প্রকাশ হবার পর টানা এগারো সপ্তাহ নিউ ইয়র্ক টাইমস এর হার্ডকভার কল্পকাহিনী এবং সম্মিলিত মুদ্রিত ও ই-বুক কল্পকাহিনী বিভাগে সেরা বিক্রয়ের তালিকায় অবস্থান করে। এছাড়া এটি প্রকাশ হবার পর টানা সতের সপ্তাহ ই-বুক বিভাগে সেরা বিক্রয়ের তালিকায় থাকে। এ উপন্যাসে দান্তে আলিগিয়েরি এর বিখ্যাত মহাকাব্য দ্যা ডিভাইন কমেডি এর ইনফার্নো অংশের উল্লেখ বিশেষভাবে করা হয়েছে এবং এর ওপর ভিত্তি করেই প্লট এগিয়েছে।
ইবরাহিম লোদি

ইব্রাহিম লোদি (, ,হিন্দী: इब्राहीम लोदी) ছিলেন লোদি রাজবংশের শেষ সুলতান। ১৫১৭ সালে তার পিতা সিকান্দার লোদির মৃত্যুর পর তিনি সুলতান হন। পানিপথের যুদ্ধে তার পরাজয় ও নিহত হওয়ার ফলে লোদি রাজবংশের সমাপ্তি ঘটে। তিনি আফগান বা পাঠান বংশোদ্ভূত সর্বশেষ "হিন্দো সম্রাট (Hindoo emperor)" ছিলেন৷
ইব্রাহিম লোদি জাতিতে পশতুন ছিলেন। পিতার মৃত্যুর পর তিনি ক্ষমতায় আসেন। তবে শাসনকাজে তিনি দক্ষ ছিলেন না। তার সময় বেশ কিছু বিদ্রোহ সংঘটিত হয়। মেবারের শাসক রানা সংগ্রাম সিং উত্তর প্রদেশের পশ্চিম পর্যন্ত তার রাজ্য বিস্তার করেছিলেন এবং আগ্রায় হামলার হুমকি সৃষ্টি করেন। এছাড়াও পূর্বাঞ্চলেও বিদ্রোহ সংঘটিত হয়। পুরনো ও জ্যেষ্ঠ কমান্ডারদের স্থলে তার প্রতি অনুগত অপেক্ষাকৃত তরুণদের নিয়োগ করায় ইব্রাহিম লোদির প্রতি অভিজাত শ্রেণিও অসন্তুষ্ট ছিল। এসময় তার আফগান অভিজাতরা বাবরকে ভারত আক্রমণের আমন্ত্রণ জানায়। ১৫২৬ সালে বাবরের মুঘল সেনাবাহিনী ইব্রাহিম লোদির বৃহৎ আকারের সেনাবাহিনীকে পানিপথের যুদ্ধে পরাজিত করে। যুদ্ধে ইবরাহিম লোদি নিহত হন।
পানিপথের তহশিল অফিসের কাছে ইব্রাহিম লোদির মাজার অবস্থিত। এর কাছে বু আলি শাহ কালান্দারের দরগাহ রয়েছে। লোদি উদ্যানের শিশ গম্বুজকে অনেকে তার মাজার ভেবে ভুল করে।
বড়াইল বন্যপ্রাণ অভয়ারণ্য

বড়াইল অভয়ারণ্য () আসামের কাছাড় জেলায় অবস্থিত একটি বন্যপ্রাণ অভয়ারণ্য। এটি কাছাড় জেলার দুইটি সংরক্ষিত বনাঞ্চল ক্রমে উত্তর কাছাড় সংরক্ষিত বনাঞ্চল ও বড়াইল সংরক্ষিত বনাঞ্চল সংযুক্ত হয়ে গঠিত হয়েছে
বড়াইল অভয়ারণ্যের আয়তন প্রায় ৩২৬.২৪ বর্গকিলোমিটার। এই বনাঞ্চল পার্বত্য অঞ্চলে গঠিত। কিছু কিছু অংশ সাগরপৃষ্ঠ থেকে ১৫০০মিটার উচ্চতায় অবস্থিত। শিলচর ও করিমগঞ্জ থেকে এর দূরত্ব ৪০কি:মি:।
মেক লাভ, নট ওয়ার

মেক লাভ, নট ওয়ার () সাধারণভাবে ১৯৬০-এর দশকের মার্কিন বিপরীতসংস্কৃতি আন্দোলনের সময়ে নজরে আসা একটি যুদ্ধ-বিরোধী স্লোগান। প্রাথমিকভাবে যারা ভিয়েতনাম যুদ্ধের বিরোধিতা করেছিল এবং অন্যান্য যুদ্ধ-বিরোধী প্রসঙ্গে আহবান জানিয়েছিল, এটি তাদের কর্তৃক ব্যবহৃত হয়েছিল। স্লোগানের "মেক লাভ" অংশ দ্বারা প্রায়শই উন্মুক্ত ভালোবাসার চর্চার উল্লেখ হয়ে থাকে, যা যুদ্ধ সমর্থনকারী এবং প্রথাগত পুঁজিবাদী সংস্কৃতির বিশেষ সুবিধাপ্রাপ্তদের বিরুদ্ধে নিন্দামূলক একটি হাতিয়ার হিসেবে মর্কিন তরুণদের মধ্যে ক্রমবর্ধমান ভূমিকা নিয়েছিল।
বাক্যাংশটির উৎপত্তি অপরিষ্কার; গ্র্যাসন লেগম্যান এই বাক্যাংশের উদ্ভবকারী হিসেবে নিজেকে দাবি করেন, যেমনটা মার্কিন গায়ক রড ম্যাককুইন করেছেন। আবার কেউ-কেউ লুসিও অ্যাবোলাফিয়ার নাম উল্লেখ করে থাকেন।
স্লোগানটি ১৯৭৩ সালে দুইটি গানে বৈশিষ্টায়িত হয়েছিলো: জন লেননের "মাইন্ড গেম" এবং বব মার্লির "নো মোর ট্রাবল"। ডেভিড অলিন রচিত বইয়েও এর প্রভাব রয়েছে।
সিকান্দার লোদি

সিকান্দার লোদি (মৃত্যু ২১ নভেম্বর ১৫১৭) (জন্মনাম নাজিম খান) ছিলেন দিল্লির লোদি বংশীয় সুলতান। তার পিতা বাহলুল খান লোদির মৃত্যুর পর তিনি সুলতান হন। লোদি রাজবংশের সবচেয়ে সফল শাসক হওয়ার পাশাপাশি তিনি ফারসি ভাষার একজন কবিও ছিলেন। তিনি ৯০০০ পংতির দিওয়ান রচনা করেছিলেন।
সিকান্দার লোদি ছিলেন সুলতান বাহলুল খান লোদির পুত্র। তার মা ছিলেন সিরহিন্দের একজন হিন্দু স্বর্ণকারের কন্যা। পিতার দিক থেকে তিনি পশতুন বংশোদ্ভূত।
পিতার মৃত্যুর পর সিকান্দার লোদি সুলতান হন। ক্ষমতায় আরোহণের সময় তাকে সমস্যার সম্মুখীন হতে হয় কারণ তার প্রতি পিতা বাহলুল লোদির মনোনয়ন সত্ত্বেও তার বড় ভাই জাওনপুরের আঞ্চলিক শাসক বারবাক শাহ ক্ষমতা দাবি করেন। তবে ব্যাপক রক্তপাত ছাড়াই সিকান্দার লোদি ক্ষমতা গ্রহণে সফল হন এবং তার ভাইকে জাওনপুরে শাসন চালানোর অনুমতি দেন। চাচা আলম খানের বিরোধও তিনি মিটিয়ে ফেলেন।
সিকান্দার লোদি সফল শাসক ছিলেন। তার সময় বাণিজ্যের উন্নতি হয়। তিনি লোদিদের শাসিত অঞ্চল গোয়ালিওর ও বিহার পর্যন্ত বিস্তৃত করেন। বাংলার সুলতান আলাউদ্দিন হোসেন শাহের সাথে সিকান্দার লোদি সন্ধি করেছিলেন। ১৫০৩ সালে আগ্রা শহর নির্মাণের জন্য তিনি অনুমোদন দেন।
গুলরুখি ছদ্মনামে সিকান্দার লোদি ফারসি কবিতা চর্চা করতেন। তিনি হিসাবরক্ষণে আলাদা পদ্ধতির সূচনা করেন। বিচার ও কৃষিকাজে তিনি বিশেষ যত্ন নেন এবং আবাদি জমি পরিমাপের ক্ষেত্রে গাজিয়ে সিকান্দারি নামক পদ্ধতির প্রবর্তন করেন। হিসাবরক্ষণের ক্ষেত্রে তিনি ফারসি ভাষাকে সরকারি ভাষা হিসেবে প্রতিষ্ঠা করেন।
গোয়ালিওর দুর্গ জয়ের জন্য সিকান্দার লোদি প্রচেষ্টা চালান এবং তাতে পাঁচবার আক্রমণ করেন। তবে প্রতিবার তিনি ব্যর্থ হন। আগ্রাকে তিনি দ্বিতীয় রাজধানী হিসেবে গড়ে তোলেন। দিল্লি থেকে গোয়ালিওর পৌছাতে দীর্ঘ সময় লাগা এর কারণ হিসেবে কাজ করেছে। সিকান্দার লোদির সময় আগ্রা ভারতের শিরাজ বলে ক্ষেত ছিল। চূড়ান্ত পর্যায়ে গোয়ালিওরের কাছে নারোয়ার নামক ক্ষুদ্র অঞ্চল তিনি আক্রমণ করেন এবং নারোয়ার দুর্গ ১১ মাস ধরে অবরোধ করে রাখা হয়। এরপর খাদ্য শেষ হয়ে গেলে দুর্গ সিকান্দার লোদির কাছে আত্মসমর্পণ করে। এরপর তিনি আবার গোয়ালিওর আক্রমণ করেন। তবে এবারও তিনি ব্যর্থ হন।
১৫১৭ সালে সিকান্দার লোদি মৃত্যুবরণ করেন। দিল্লির লোদি উদ্যানে তাকে দাফন করা হয়।
ক্রেগ উইশার্ট

ক্রেগ ব্রায়ান উইশার্ট (জন্ম: ৯ জানুয়ারি, ১৯৭৪) সলিসবারিতে জন্মগ্রহণকারী জিম্বাবুয়ের সাবেক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ঘরোয়া ক্রিকেটে ম্যাশোনাল্যান্ড জেলার অনেকগুলো দলের পক্ষে প্রতিনিধিত্ব করেন ক্রেগ উইশার্ট।
১৯৯৫ সালে হারারেতে টেস্ট ক্রিকেটে অভিষেক ঘটে তার। টেস্টে তার সর্বোচ্চ রান ১১৪ ও ব্যাটিং গড় ২২.৪০। একদিনের আন্তর্জাতিকে তিনি সর্বোচ্চ অপরাজিত ১৭২ রান সংগ্রহ করেন। ২০০৩ সালের ক্রিকেট বিশ্বকাপে নামিবিয়ার বিপক্ষে তিনি এ রান করেন যা বিশ্বকাপের ইতিহাসে ৬ষ্ঠ সর্বোচ্চ সংগ্রহ। এছাড়াও, জিম্বাবুয়ের একদিনের আন্তর্জাতিকের ইতিহাসে সর্বোচ্চ সংগ্রহ।
২০০৫ সালে ক্রিকেট জীবন থেকে অবসর নেন তিনি। ২০০০ দশকের শুরুতে স্থানীয় পরিচালনা পরিষদের বিতর্কিত সিদ্ধান্ত গ্রহণের প্রেক্ষিতে জ্যেষ্ঠ আন্তর্জাতিক খেলোয়াড়দের অবসরগ্রহণকারীদের একজন ছিলেন তিনি। বর্তমানে তিনি নিজেই ব্যবসা পরিচালনা করছেন ও সামাজিকভাবে ক্রিকেট খেলার সাথে জড়িত।
অ্যাঞ্জেলস অ্যান্ড ডিমনস (চলচ্চিত্র)

অ্যাঞ্জেলস অ্যান্ড ডিমনস ২০০৯ সালে মুক্তিপ্রাপ্ত একটি মার্কিন রহস্য, রোমাঞ্চ চলচ্চিত্র। প্রখ্যাত লেখক ড্যান ব্রাউন রচিত একই নামের উপন্যাস "অ্যাঞ্জেলস অ্যান্ড ডিমনস" এর উপর ভিত্তি করে এটি নির্মিত হয়েছে। চলচ্চিত্রটি পরিচালনা করেন রন হাওয়ার্ড। এটি ২০০৬ সালে মুক্তিপ্রাপ্ত "দ্য দা ভিঞ্চি কোড" চলচ্চিত্রের সিক্যুয়েল। এই ছবিটিও পরিচালনা করেছিলেন রন হাওয়ার্ড। যদিও এটি "দ্য দা ভিঞ্চি কোড" চলচ্চিত্রের সিক্যুয়েল, কিন্তু উপন্যাস হিসাবে প্রথমে প্রকাশিত হয় "অ্যাঞ্জেলস অ্যান্ড ডিমনস" আর তারপরে "দ্য দা ভিঞ্চি কোড"। চলচ্চিত্রটির শ্যুটিং হয় ইতালির রোম ও কালভার সিটি, ক্যালিফোর্নিয়ায় অবস্থিত সনি পিকচার্স স্টুডিওস-এ।
"দ্য দা ভিঞ্চি কোডের" মত এই ছবিটিতেও রবার্ট ল্যাংডনের ভূমিকায় অভিনয় করেন টম হ্যাঙ্কস। এছাড়াও ব্রায়ান গ্রেজার, হ্যান্স জিমার ও আকিভা গোল্ড্‌সম্যান আগেরবারের মত যথাক্রমে প্রযোজক, সুরকার ও চিত্রনাট্যকার হিসাবে আবির্ভূত হন।
হিপিস্ (টেলিভিশন ধারাবাহিক)

হিপিস্ একটি ছয়-অংশের ব্রিটিশ টেলিভিশন কমেডি ধারাবাহিক যা নভেম্বর ১২ থেকে ডিসেম্বর ১৭, ১৯৯৯ সাল পর্যন্ত বিবিসি ২ চ্যানেলে প্রচারিত হয়। ইংরেজি ভাষার এই ধারাবাহিকটি অর্থার ম্যাথিউস এবং গ্রাহাম লাইনহান কর্তৃক তৈরি হয়েছে, যারা "ফাদার টেড" ধারাবাহিকের জন্য সর্বাধিক জনপ্রিয়, কিন্তু অর্থার ম্যাথিউস এককভাবে স্ক্রিপ্ট রচনা করেছেন। অভিনয়ে ছিলেন সাইমন পেজ, স্যালি ফিলিপস, জুলিয়ান রাইন্ড-টাট এবং ড্যারেন বয়েড।
হিপিস ১৯৬৯ সালে 'সুইংঙ্গিং লন্ডনে' ধারণ করা হয়। রে পার্বস (সাইমন পেজ), যিনি একজন মাউথ বিপরীতসংস্কৃতি পত্রিকার সম্পাদক ("ওজ", "ইন্টারন্যশনাল টাইমস", "ফ্রেন্ডস" এবং সমকালীন অন্যান্য আন্ডারগ্রাউন্ড পত্রিকার ব্যাঙ্গাত্মক সংস্করণ), যা তিনি নথিং হিল গেটে নিজস্ব ফ্ল্যাট থেকে প্রচার করেন। তার সহকারী হিসেবে ছিলেন অ্যালেক্স পিকটন-ডিনশ (জুলিয়ান রাইন্ড-টাট), হুগো ইয়েম্প (ড্যারন বয়েড) এবং জিল স্প্রিন্ট (স্যালি ফিলিপস), স্প্রিন্ট এছাড়াও পার্বসের প্রেমিকা, বা তিনি ভাবেন যে তিনি তার পেমিকা। 
ধারাবাহিকটি ১৯৬০-এর দশকের সংস্কৃতি তুলে আনে এবং বিভিন্ন উদ্ভট পরিস্থিতিতে চরিত্রসমূহের প্রদর্শন করেন।
সৈয়দা শাহার বানু

সৈয়দা শাহার বানু (১৯১৪-১৯৮৩) ভাষা আন্দোলনের অন্যতম সংগঠক এবং সিলেটের নারী জাগরণের অগ্রদূত ছিলেন । তার বর্ণাঢ্য রাজনৈতিক জীবন ভাষা আন্দোলন এবং সিলেটের ঐতিহাসিক গণভোটে গুরুত্বপূর্ণ ভূমিকা রাখে। বাংলাদেশের সাবেক অর্থমন্ত্রী আবুল মাল আবদুল মুহিত ও বর্তমান পররাষ্ট্রমন্ত্রী আবুল কালাম আব্দুল মোমেন তার সন্তান। তিনি ইসলামের নবী মুহাম্মদ (সা.) এর বংশধর এবং বৃহত্তর সিলেট অঞ্চলে বসবাসকারী মোহাম্মদের (সা.) পরিবারগুলোর মধ্যে একটি পরিবার হচ্ছে তার পরিবার।
১৯১৪ সালে সিলেট বিভাগের সুনামগঞ্জ জেলার জগন্নাথপুরের সৈয়দপুরে এক সম্ভ্রান্ত মুসলিম পরিবারে জন্মগ্রহণ করেন শাহার বানু। তার পিতা সৈয়দ আবুল বাশার চৌধুরী। তার দাদা ছিলেন মরমী কবি সৈয়দ আশহর আলী। এবং প্রপিতা দেওয়ান সৈয়দ আজমল আলী চৌধুরী ছিলেন জমিদার।
তাঁর স্বামী আবু আহমদ আব্দুল হাফিজ উকিল মিঞা ছিলেন নিখিল ভারত মুসলিম লীগের সিলেট শাখার অন্যতম প্রতিষ্ঠাতা এবং সিলেট গণভোট ও পাকিস্তান আন্দোলনের সাথে জড়িত ছিলেন। তাঁর শ্বশুর খান বাহাদুর আব্দুর রহীম ছিলেন রায়নগরের মুন্সী আব্দুল কাদের ও মতি বিবি বিনতে মুহম্মদ উজায়েরের ছেলে। তাঁর শাশুড়ি হাফিজা বানু ছিলেন পাঠানটুলার আব্দুল কাদেরের মেয়ে, মৌলভী আব্দুল করীমের ভাতিজি এবং শিক্ষামন্ত্রী আব্দুল হামীদের বোন। তাঁর ১৪ সন্তানদের মধ্যে রয়েছে পররাষ্ট্রমন্ত্রী এ কে আব্দুল মোমেন, সাবেক অর্থমন্ত্রী আবুল মাল আবদুল মুহিত এবং জাতীয় অধ্যাপক শাহলা খাঁতুন।
স্বামী এডভোকেট আবু আহমদ আব্দুল হাফিজ ছিলেন একজন বলিষ্ঠ আইনজীবী এবং রাজনীতিবিদ। স্বামীর প্রেরনায় রাজনীতিতে জড়িয়ে পড়েন তিনি। ছিলেন সিলেট মহিলা মুসলিম লীগের অন্যতম উদ্যোক্তা। ১৯৪৫ সাল থেকে ১৯৪৮ সাল পর্যন্ত সিলেট মহিলা মুসলিম লীগের সহ সভানেত্রী ছিলেন তিনি। পরবর্তীতে সিলেট মহিলা সমিতির সভাপতি হন। সৈয়দা শাহার বানু চৌধুরী ছিলেন আসাম পার্লামেন্টে প্রথম মুসলমান মহিলা এমপি। সিলেটের ঐতিহাসিক গণভোটে তার অবদান ছিলো অপরিসীম।ঘরে ঘরে মহিলাদের কাছে যেয়ে তাদেরকে সংগঠিত করতেন। যা গণভোটে প্রত্যক্ষ ভূমিকা রাখে। এসময় রক্ষনশীল সমাজ এবং কংগ্রেসের শক্তিশালী বাঁধা উপেক্ষা করে ঝুঁকির মধ্যে তাকে কাজ করতে হয়। 
সিলেট মহিলা কলেজের শুরু থেকেই এর সাথে জড়িত ছিলেন শাহার বানু চৌধুরী। ১৯৫০ এ কলেজ বন্ধ হওয়ার উপক্রম হলে এটিকে টিকিয়ে রাখার জন্য সর্বোচ্চ চেষ্টা করেন। মেয়েদেরকে শিক্ষা গ্রহণ করতে উদ্বুদ্ধ করতেন তিনি। মেট্রিক পাস মেয়েদেরকে কলেজে ভর্তি করার জন্য বাড়ি বাড়ি ঘুরে মেয়েদেরকে বুঝাতেন।
বাংলাকে রাষ্ট্রভাষা করার দাবি জানিয়ে ১৯৪৮ সালে ভাষা আন্দোলনের শুরুর দিকেই সিলেট জেলার মহিলাদের পক্ষ থেকে পূর্ববঙ্গের তৎকালীন প্রধানমন্ত্রীর কাছে স্মারকলিপি দেয়া হয়। আর ঐতিহাসিক এই স্মারকলিপির অন্যতম উদ্যোক্তা ও স্বাক্ষরদাতা ছিলেন শাহার বানু চৌধুরী। সিলেটে ভাষার জন্য সমস্ত আন্দোলনে তিনি অন্যতম নেতৃত্ব প্রদান করেন। আরেক মহান ভাষা সৈনিক জোবেদা খানম চৌধুরী এবং অন্যান্যদের সাথে ভাষার অধিকার আদায়ের এই সংগ্রামের কারণে বিভিন্ন পাকিস্থানপন্থী মহলের কাছে তাদেরকে নিগৃহীত হতে হয়। পত্রিকায় কুৎসা রটানো থেকে শুরু করে সামাজিক ভাবে বিভিন্ন লাঞ্চনার শিকার হন এই মহান ভাষা সংগ্রামীরা।
সৈয়দা শাহার বানু ১৯৮৩ সালের ২১ অক্টোবর মৃত্যুবরণ করেন।
জয়ত্রি

জয়ত্রি বা জয় (দ্বিপদ নাম: Myristica fragrans) হচ্ছে ইন্দোনেশিয়ার মালাক্কা দ্বীপের চিরসবুজ গাছ। এটি হচ্ছে জায়ফলের প্রধান উৎস। এটি উষ্ণমণ্ডলীয় অঞ্চলে বিস্তৃতভাবে জন্মে, যেসব এলাকায় জন্মে সেগুলো হচ্ছে চীনের কুয়াংতুং ও ইউন্নান, তাইওয়ান, ইন্দোনেশিয়া, মালয়েশিয়া ক্যারিবিয়ান অঞ্চলের গ্রানাডা, ভারতের কেরালা, শ্রীলঙ্কা এবং দক্ষিণ আমেরিকা।